Ambasada Francuske pozvala gradjane Srbije da pošalju priče u vezi sa Prvim svetskim ratom\nBeta 24. marta 2018. 08:10\nAmbasada Francuske i Francuski institut u Srbiji najavili su danas da će Putujuća izložba o sećanjima na oslobadjanje Srbije 1918. biti predstavljena na jesen i pozvali gradjane da pošalju priče i svedočanstva u vezi sa Prvim svetskim ratom.\nFrancuski institut u Srbiji organizovaće putujuću izložbu na srpskom i francuskom jeziku, jednu od manifestacija kojom se obeležava 100 godina od oslobodjenja Srbije i od kraja Prvog svetskog rata, kroz dva aspekta – istoriju srpskih gradova i porodična svedočenja o francusko-srpskoj vojnoj i civilnoj solidarnosti.\nIzložba će tokom oktobra biti predstavljena u nekoliko gradova Srbije oslobodjenih u oktobru 1918. godine, medju kojima su Vranje, Leskovac, Niš, Pirot, Knjaževac, Zaječar, Negotin i Kladovo, a od 1. novembra, na dan stogodišnjice oslobodjenja Beograda, izložba će biti postavljena u galeriji Francuskog instituta u Beogradu.\nFrancuski institut uputio je poziv gradjanima Srbije da do 31. maja pošalju priče i svedočanstva u vezi sa Prvim svetskim ratom, a oni koji žele da se odazovu treba da prilože svedočenje ili priču jednog člana porodice čija je sudbina bila povezana sa vojnim i/ili civilnim francusko-srpskim prijateljstvom u periodu 1914-1918, fotografiju koja svedoči o toj porodičnoj priči i sećanju, fotografiju člana porodice koji prilaže svedočenje.\n„Prvi svetski rat ostavio je dubok i trajan trag u Srbiji, bio je to period teških patnji i vojnog i civilnog stanovništva. Jedan vek kasnije, kolektivno sećanje, ali i porodična sećanja, čuvaju uspomene na bolne dogadjaje, ali i na solidarnost i prijateljstvo koje je povezalo Srbiju i Francusku u periodu 1914-1918“, navedeno je u saopštenju.\nDodaje se da je ta solidarnost bila istovremeno vojna i civilna.\n„U 2018. godini se obeležava 100 godina od oslobodjenja Srbije i od kraja Prvog svetskog rata. Francuska vojska je u tome imala značajnu ulogu. Mnogi francuski vojnici su položili svoje živote rame uz rame sa srpskim vojnicima na Solunskom frontu. Ovaj dogadjaj bio je osnova posebnog odnosa koji postoji izmedju Francuske i Srbije od tog vremena, koji je ovekovečen retkim postojanjem spomenika zahvalnosti Francuskoj u nekoj stranoj zemlji“, navela je Ambasada Francuske.\nKako je navedeno, ovi odnosi su „danas u punom ponovnom zamahu, s političke tačke gledišta, ali i sa ekonomske“.\nSvečanosti obeležavanja Stogodišnjice 1918. godine su, navodi ambasada, prilika da se podseti koliko su duboke istorijske veze koje Francuska i Srbija održavaju putem svečanosti, izložbi, konferencija i filmova.\nAmbasada je najavila i ceremoniju otkrivanja obnovljenog Spomenika zahvalnosti Francuskoj koji se nalazi u Kalemegdanskom parku, u Beogradu.\nRadovi na obnovi počeće sredinom marta 2018, a predvidjeno je da budu završeni u avgustu.\nNajavljeno je i da će u Ambasadi Francuske na dan oslobodjenja Beograda 1. novembra biti organizovan prijem u prisustvu predstavnika civilnih i vojnih zvaničnika Srbije.


Fudbaler Ferencvaroša opomenut zbog davanja podrške preminulom Džordžu Flojdu, FIFA traži od svih saveza da imaju razumevanja | Novosti.RS\nTokmac Nguen foto: EPA\nFudbalski savez Mađarske opomenulaje danas fudbalera Ferencvaroša Tokmaca Nguena, pošto je poslepostignutog gola pokazao majicu sa porukom "Pravda za Džordža Flojda".\nSportski list „Nemzeti“ naveo je da je Nguen bio jedan od najboljih veznih igrača u prvom delu mađarskog šampionata, postigao je četiri gola i imao je tri asistencije.\nNguen je prošle godine, posle nekoliko sezona u Stromsgodsetu, prešao u Ferencvaroš, za koji je bio strelac i u evropskim utakmicama. Rođen je u izbegličkom kampu u Keniji, roditelji su mu iz Južnog Sudana, a odrastao jeu Norveškoj, za čije je mlađe selekcije nastupao. On je 2019. godine dobio poziv za reprezentaciju Južnog Sudana.\nMeđunarodna fudbalska federacija zatražila je od organizatora takmičenja da koriste "zdrav razum" i da razmotre da ne kažnjavaju igrače koji traže pravdu za Flojda.\n"FIFAu potpunosti razume osećanja i zabrinutost koje su iskazali brojni fudbaleri u svetlu tragičnih okolnosti slučaja Džordža Flojda. Primena zakona fudbala ostavljena je organizatorima takmičenja, koji bi trebalo da koriste zdrav razum i imaju u vidu kontekst dešavanja", navodi se u saopštenju FIFA.


Internacionalno priznanje za niškog karikaturistu Sašu Dimitrijevića\nPočetak/Društvo/Internacionalno priznanje za niškog karikaturistu Sašu Dimitrijevića\nSvetlana Petrović26. juna 2018.\nKarikaturista Saša Dimitrijević iz Niša dobitnik je internacionalnog priznanja „Miodrag Veličković Mivel” za satirični kaiš 2018.\nOva prestižna nagrada dodeljena mu je na Balkanskoj smotri mladih strip autora u Leskovcu.\n“Ovo nije nagrada na konkursu već priznanje za rad na kratkom stripu, koji ja radim. To je takozvani kaiš strip. Počeo sam da ga radim kada sam uvideo da moji junaci moraju nešto da kažu, a pošto crtam karikature bez reči, strip je bilo najbolje rešenje. Kaiš strip je idealan za našu stvarnost jer se stalno steže kaiš po svim osama”, rekao je za “Niške vesti” Dimitrijević, koji važi za jednog od naoštrijih srpskih kritičara vremena u kojem živimo pokazujući da je karikatura jedna veoma ozbiljna stvar.\nPriznanje koje je dodeljeno niškom karikaturisti ima svetski značaj, tim pre što je dodeljeno na smotri najboljih crtača sveta, jedinom strip festivalu u Srbiji koji traje pune dve decenije. Ove godine festival je okupio 2.789 učesnika iz 61 zemlje sa šest kontinenata.\n“Poigravajući se često sa istorijskim, ali i javnim i simboličkim, naročito lokalnim ličnostima, oštro reagujući i na ovdašnja događanja, Dimitrijević čistim i jasnim izrazom, i likovno i verbalno, ne ostavlja mesta za dvoumljenje izvrćući apsurd, poput odraza u ogledalu, u svoj prirodni, kulturni logički tok”, navodi se u obrazloženju nagrade o kojoj je odlučivao žiri u sastavu Jurica Dikić, Ninoslav Miljković i Predrag Stanković.\nZahvaljujući ovom priznanju Saša Dimitrijević je postao deo grupe do sada nagrađivanih mladih, internacionalno priznatih autora čiji rad čini osnovu produkcije najvećih italijanskih, francuskih i američkih izdavača. Dobitnik je više desetina domaćih i međunarodnih priznanja, a njegove karikature, svakodnevno objavljuju niške “Narodne novine” kao i portal belami.rs, beogradska “Politika” i “Večernje novosti”.\nkarikaturista Leskovac nagrada Saša Dimitrijević strip festival


Željko Joksimović: Možda je to ljubav\nJedan od najpopularnijih srpskih pevača i kompozitora, Željko Joksimović predstavio je pesmu Možda je to ljubav, koja je vrlo brzo pobrala pozitivne reakcije kod publike.\nTijana Bogićević: Solistički koncert u Beogradu\nPop pevačica Tijana Bogićević održaće 12. aprila veliki solistički koncert u beogradskoj Kombank Dvorani, nekadašnjem Domu Sindikata. Ovo će biti prvi put da će publika u Beogradu uživo čuti pesme sa Tijaninog aktuelnog albuma Čudo, sa koga su se izdvojili hitovi Hajde onda ništa, Bezuslovno, Ti imaš pravo i drugi.\nNovi spot Van Gogh-a\nVan Gogh predstavio je spot za pesmu Možda baš sad, koji se nalazi na njihovom novom albumu More bez obala.\nBrojni fanovi učestvovali u novom spotu Gorana Karana\nGoran Karan snimio je spot za novu pesmu naziva Jednom dnevno u suradnji s vrhunskim svetskim majstorom usne harmonike Antoniom Serranom.\nOvacije za legendarnu grupu\nLegendarna Korni grupa u četvrtak uveče, pola veka od osnivanja i 32 godine od poslednjeg nastupa, vratila se na scenu izuzetno emotivnim dvoipočasovnim koncertom u beogradskom Sava centru, pred publikom svih generacija, među kojima su brojni posetioci došli samo za ovu priliku sa prostora čitave bivše Jugoslavije.\nZdravko Čolić: Ono malo sreće album godine\nAlbum Ono malo sreće Zdravka Čolića izabran je za album 2018. portala Eurovision on top, koji okuplja fanove Pesme Evrovizije.


Vučić je rekao da je interes Srbije da sa Iranom razvija saradnju u oblastima u kojima za to postoje realne mogućnosti, jer dve zemlje vezuju istinski prijateljski odnosi, saopštio je kabinet srpskog predsednika.\nSagovornici su razmotrili napredak u ekonomskoj saradnji Srbije i Irana i predloge za nove pomake, s obzirom na postojeće mogućnosti, na primer u oblasti poljoprivrede, navodi se u saopštenju.\nVučić i Hasanpur su, kako se navodi, razmenili mišljenja i o globalnim političkim i ekonomskim tokovima.\nPredsednik Srbije je zahvalio "na principijelnom stavu" Irana da poštuje teritorijalni integritet i suverenitet Srbije, za koji je ambasador Hasanpur rekao da će "ostati čvrst", kao i podrška opredeljenju Beograda da se sva otvorena pitanja rešavaju dijalogom, piše u saopštenju.\nHasanpur je Vučiću preneo pozdrave predsednika Irana Ebrahima Raisija i poziv da poseti tu zemlju, kao i čestitke za uspešnu konferenciju povodom 60. godišnjice Pokreta nesvrstanih zemalja, koja je, kako je rekao, "pokazala nezavisnost spoljne politike" Srbije, dodaje se.\nAleksandar Vučić predsednik Srbije Iran ambasadori


Donoseći takvu odluku, Izvršni odbor je, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike. Očekuje se da će se inflacija, nakon ovogodišnjeg minimuma u aprilu od 1,1% međugodišnje, postepeno kretati ka cilju, ali da će do kraja ove godine ostati bliže donjoj granici cilja. Približavanje inflacije centralnoj vrednosti cilja od 3,0% očekuje se u drugoj polovini 2019, pre svega po osnovu očekivanog rasta tražnje. Da će inflacija u narednoj godini dana biti ispod centralne vrednosti cilja, očekuju i finansijski sektor (2,5%) i privreda (2,7%). Za dve godine unapred, finansijski sektor, kao i Narodna banka Srbije, očekuje da će inflacija biti na cilju od 3,0%, dok privreda smatra da će biti blizu cilja (2,8%).\nIzvršni odbor je imao u vidu da neizvesnost na međunarodnom robnom tržištu i dalje nalaže opreznost u vođenju monetarne politike, pre svega po osnovu kretanja cene nafte, koja je od sredine prošle godine znatnije povećana. Ipak, prema fjučersima i ocenama relevantnih međunarodnih institucija, ne očekuje se dalji rast cene nafte na svetskom tržištu, već njena stabilizacija do kraja godine, a zatim i pad tokom 2019. Neizvesnost je prisutna i po osnovu promenljivog kretanja cena poljoprivrednih proizvoda na svetskom tržištu, kao i uticaja vremenskih uslova na domaću proizvodnju i cene voća i povrća. Takođe, inflacija u zoni evra, našem najznačajnijem trgovinskom partneru, povećana je u maju na 1,9%. Međutim, procenjuje se da je rast inflacije u zoni evra privremen i posledica je viših cena energenata, dok se njen trajniji povratak na cilj očekuje u narednim godinama. Opreznost u vođenju monetarne politike i dalje je potrebna i zbog različitih monetarnih politika Sistema federalnih rezervi i Evropske centralne banke, i neizvesnosti u pogledu dinamike njihove normalizacije u narednom periodu. Pored toga, neizvesnost na međunarodnim tržištima posledica je i geopolitičkih tenzija. Ipak, Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući povoljnim makroekonomskim kretanjima i povoljnijim izgledima za naredni period.


"Mnogo mi je drago zbog pobede i što se desila na Galetov (predsednik kluba Dragan Obradović) rođendan. Naravno zadovoljan sam i zbog gola, to mi je drugi u prvenstvenim utakmicama ove sezone i nadam se da će ih biti još", rekao je naš štoper, petnestica Brđana.\nČukarički je pobedio juče u gostima Napredak sa 2:1, golovima Kopitovića u 20. i Petra Bojića u 37. minutu.\n"Odbijenu loptu iz kornera, Mićin je glavom vratio u peterac i ja sam bio na pravom mestu da zatresem mrežu", opisao je Kopitović svoj pogodak.\nKako je dodao, utakmica je odigrana na teškom terenu, ali Čukarički, prema njegovim rečima, sad izgleda kao prava, kompaktna ekipa, koja zna šta hoće protiv koga god da igra.\nU sledećem kolu Brđani dočekuju Crvenu zvezdu i agilni štoper kaže da je sem poraza svaki rezultat povoljan za njegovu ekipu. "Imamo odličan tim, nećemo sigurno podići unapred belu zastavu pred taj susret".\nDodaje da je u Čukaričkom prezadovoljan, da se oporavio od povreda i da sve više igra. Posebno je srećan zbog postignutih golova i nada se da će ih biti još. Kopitović se u strelce upisao i u meču protiv Bačke u desetom kolu.\nDvadesettrogodišnji fudbaler iz Podgorice došao je u naš klub prošle zime i upitan kako mu je u prestonici Srbije Kopitović iskreno kaže da "nema kom Crnogorcu ne prija Beograd".\nSuper Liga Utakmice Strelac Gol


U Trebinju obilježen Dan policije Srpske | Trebinje Live\nU Trebinju obilježen Dan policije Srpske\nPolicijski službenici Centra javne bezbjednosti Trebinje su danas, povodom obilježavanja Dana policije Republike Srpske, položili cvijeće i zapalili svijeće na spomenike poginulih pripadnika Centra.\nTakođe, položeno je cvijeće i zapaljene svijeće ispred spomen ploče 18 poginulih pripadnika CJB Trebinje, koja se nalazi u holu zgrade Centra.\n„Na današnji dan 1992. godine formirano je Ministarstvo unutrašnjih poslova Republike Srpske. U temelje Republike Srpske, a samim tim i Ministarstva unutrašnjih poslova Republike Srpske 18 pripadnika Centra ugradilo je svoje živote“, rekao je, u obraćanju gostima, Milivoje Vuković zamjenik načelnika Centra.\nZamjenik načelnika ovom prilikom je istakao dio rezultata Centra u prethodnom periodu. U prošloj godini policijski službenici Centra zaplijenili su preko 162 kilograma opojne droge marihuane skanka. Iz oblasti privrednog kriminaliteta policijski službenici Centra dokumentovali su 22 izvještaja o počinjenom krivičnom djelu protiv 35 lica. Ovim izvještajima obuhvaćeni su direktori, članovi upravnih odbora, rukovodioci radnih jedinica i druga odgovorna lica. Iz oblasti ratnog zločina Centar je, tokom 2013. godine, dokumentovao osam krivičnih djela protiv 11 lica za područja Duvna, Konjica i Mostara“ naglasio je zamjenik načelnika.\nZamjenik načelnika Centra je, takođe, prisutne upoznao sa priznanjima koja je Centar dobio od najodgovornih ljudi MUP-a Republike Srpske.\n“Zlatni znak policije“ najveće priznanje MUP-a Republike Srpske za ostvarene rezultate u radu dobio je Sektor kriminalističke policije Centra javne bezbjednosti Trebinje, „Plaketa“ je dodijeljena Jedinici za podršku Centra, a dva policijska službenika iz Policijske stanice za bezbjednost saobraćaja Gacko za postignute rezultate novčano su nagrađeni, rekao je zamjenik načelnika Centra.


Tesla uložio 1,5 milijarde dolara u Bitcoin\nKompanija je takođe rekla da će u bliskoj budućnosti početi da prihvata Bitcoin kao platežno sredstvo\nFoto: Liesa Johannssen-Koppitz/Bloomberg via Getty Images+\nTesla, proizvođač električnih vozila u vlasništvu Elona Maska, uložio je ukupno 1,5 milijardi dolara u Bitcoin i očekuje se da će prihvatati kripto valutu kao plaćanje u „bliskoj budućnosti“.\nKompanija je investiciju i svoje planove obelodanila u ponedeljak u godišnjem finansijskom izveštaju Komisiji za hartije od vrednosti. Kompanija je takođe rekla da je moguće da će sticati i posedovati digitalnu imovinu „s vremena na vreme ili dugoročno“. Cena Bitcoin-a je porasla za oko 7 procenata nedugo nakon objavljivanja vesti, a u trenutku pisanja ovog članka iznosila je 42.660 dolara.\nZanimljivo je da je ovo objavljeno u delu izveštaja koji pokriva rizike po kompaniju za koje bi investitori možda želeli da znaju. Pored toga ulaganja u Bitcoin, u prijavi se kaže da sindikalna aktivnost predstavlja rizik zaposlovanje, napominjući da je u prošlosti kompanija optuživana i loše ophođenje prema zaposlenima.\nTeslin izveštaj objašnjava dobro poznate rizike koji dolaze sa investiranjem u kripto valute, posebno nestabilnost cena. Prema izveštaju, Tesla smatra Bitcoin „nematerijalnom imovinom na neodređeno vreme“, što znači da se mora redovno procenjivati, a ako se vrednost smanji, Tesla mora platiti naknadu za umanjenje vrednosti. S druge strane, Tesla ne može da računa na veću vrednost Bitcoina koje poseduje dok ih ne proda.\nCene digitalnih sredstava bile su u prošlosti i mogle bi i dalje biti vrlo kolebljive, između ostalog, kao rezultat različitih povezanih rizika i neizvesnosti. Na primer, posedovanje takve imovine je relativno nov trend, a njeno dugoročno usvajanje od strane investitora, potrošača i preduzeća je nepredvidljivo. Štaviše, nedostatak fizičke forme, oslanjanje na tehnologiju za stvaranje, postojanje i validaciju transakcija i njihova decentralizacija mogu ga izložiti pretnji zlonamernih napada i tehnološkom zastarevanju. Konačno, obim u kome se zakoni ili drugi propisi o hartijama od vrednosti primenjuju ili mogu primenjivati u budućnosti na takvu imovinu je nejasan i može se promeniti u budućnosti. Ako posedujemo digitalnu imovinu i njena vrednost se smanji u odnosu na naše nabavne cene, naše finansijsko stanje može biti oštećeno.\nMask je proveo poslednjih nekoliko meseci ložeći narod na kripto valute na Tviteru. Početkom februara dodao je „#Bitcoin“ u svoju biografiju na Tviteru (a zatim je uklonio). U proteklih nedelju dana tvitovao je o Dogecoinu, deleći loše mimove mimove u kojima se zeza na temu kako podržava ovu šaljivu kriptovalutu, koja je porasla na vrednosti jer su Musk i druge poznate ličnosti podstakle svoje sledbenike da ulažu u nju.


Od subote se uvodi zabrana kretanja, stižu respiratori iz Kine i sirovina za hlorokin iz Francuske\nU naredna 72 sata očekuje se povećanje broja zaraženih koronavirusom, a po broju novoobolelih u poslednjih nekoliko dana izdvojili su se Beograd, Ćuprija, Čačak i Valjevo. Niš je posle mnogo teških slučajeva, i posebno posle cele priče o Luganu, uspeo da se stabilizuje, iako se ne isključuje mogućnost dodatne zaraze, izjavio je, nakon sastanka Kriznih štabova, predsednik Srbije Aleksandar Vučić\n„Primetili smo kao pravilnost u prethodna tri dana, od kada imamo povećano testiranje, da je veći procenat pozitivnih, jer se uglavnom javljaju ljudi sa simptomima iz četiri sredine – Beograda, Ćuprije, Čačka i Valjeva“, rekao je Vučić.\nOd subote se uvodi zabrana kretanja\nDoneta je odluka da se od četvrtka uveče zabrani okupljanje više od dve osobe, a od subote u 13 sati uvodi se zabrana kretanja do ponedeljka u 5 časova ujutru.\nTo jedino neće važeti za penzionere, koji će i dalje imati mogućnost da nedeljom od 4 do 7 časova ujutro obavljaju kupovinu.\n„Vreme ne pomeramo jer želimo da ih destimulišemo da izlaze“, poručio je Vučić i istakao da bi voleo da ih vidi u manjem broju nego prošle nedelje u prodavnicama, jer je za njih rizik najveći.\n„Razumemo potrebe i kućnih ljubimaca i onih koji vode o njima računa, ali želimo i da izbegnemo širenje zaraze“, podvukao je Vučić.\nIz Rusije stiže „Iljušin“, iz Francuske sirovina za hlorokin\nVučić je rekao da je danas posle podne razgovarao sa predsednikom Ruske Federacije Vladimirom Putinom, i najavio da će iz te zemlje sutra u Beograd stići prvi avion „Iljušin“ sa opremom, respiratorima, medikamentima i drugim sredstvima, sa osam lekara i sa drugim osobljem, ljudima koji dezinfikuju objekte.\nOn je istakao da je imao odličan razgovor i sa francuskim predsednikom Emanuelom Makronom, koji je iskreni prijatelj Srbije, a koji će, na njegovu molbu, zatražiti od jedne farmaceutske kompanije da dostavi 50 kilograma sirovine, kako bi se u našoj zemlji, u „Galenici“, pravio hlorokin.\n„U narednih 48 časova on će odgovoriti“, rekao je Vučić i dodao da je uveren u to da će Makron na svaki način pomoći Srbiji.\nStižu respiratori iz Kine, maske će se praviti u Srbiji\nOn je naveo da trenutno imamo dovoljno respiratora i da ćemo ih imati sve više, kao i da sada dolaze dnevno po 10 i 15, a da će dolaziti po 30 respiratora više, a sve kako bismo izbegli sitaciju iz Italije i Španije gde više osoba čeka na jedan respirator.\n„Uradili smo testove na 1.000 ljudi i u proseku je bilo između 7 i 8 odsto inficiranih“, objasnio je Vučić i upozorio na to da je naša zemlja bila blizu katastrofe, pri čemu je u nekim gradovima teško zaustavljeno širenje virusa.\nPrema njegovim rečima, samo je dolaskom jedne osobe iz Milana u Kikindi bilo 5 smrtnih slučajeva, u Ćupriiji i Valjevu isto toliko, a u Nišu 4.\nVučić je, govoreći o zdravstvenim radnicima, rekao da je urađena analiza i da je u „Batutu“ od 41 testirane osobe, nula pozitivno, u KBC „Dragiša Mišović“ od 40 – 7 je pozitivno i oni su na lečenju, u Zemunskoj bolnici od 14 – 5 je pozitivno, a na VMA nema zaraženih.\n„U Valjevu je od 5 testiranih jedan pozitivan, dok u KBC „Bežanijska kosa“, Urgentnom centru i u Gradskom zavodu za javno zdravlje nema pozitivno testiranih“. Najveći problem je GAK „Narodni front“ gde je od 23 testiranih, pozitivno 12 osoba“, kaže Vučić.\nPredsednik Republike je upozorio na to da najteži udar sledi u narednih 15 dana, koji će, verovatno, biti i vrh krize i problema, i naglasio da je upravo zato važno da se svi sada čuvaju. Biće i više zaraženih, kao i smrtnih slučajeva, i dodao da su kapaciteti za testiranje povećani, kao i da će biti izgrađena i dodatna laboratorija.\nOn je izrazio zahvalnost građadnima koji su, kako je istakao, odgovorni i disciplinovani, jer i pored 5 do 10 odsto neodgovornih, 90 odsto ljudi zna da se nadležni bore za ljudske živote.\nPrethodni tekstCOVID-19: Ukupno 1.171 obolelih, troje preminulo, očekuju se nove mere Vlade Srbije\nSledeći tekstCOVID-19: Raste broj preminulih i zaraženih, 81 osoba na respiratoru


Mesto održavanja izložbe: Institut Servantes, Beograd\nVreme otvaranja izložbe: 14. septembar 2011. u 18h\nVreme trajanja izložbe: od 14. septembra do 17. septembra 2011.\nKoliko je važno univerzitetsko izdavaštvo?\nInstitut Servantes priprema za početak septembra interesantnu izložbu koja je posvećena lepoti izdavaštva i knjige. Izložba će biti otvorena predavanjem Hose Antonija Sanćes Pasa, direktora izdavačke delatnosti jednog od najstarijih univerzitetata u Španiji, Univerziteta Salamanke. Nakon predavanja posetioci će uživati u lepoti najrazličitijih izdanja više od 60 različitih izdavača u Španiji.\nPredavanje Hose Antonija Sančez Pasa, direktora izdavačkog odeljenja Univerziteta Salamanka biće posvećeno važnosti jedne posebne oblasti u izdavaštvu – univerzitetskom koje je u Španiji posebno razvijeno, a u našoj zemlji nažalost poslednjih 15 godina zapostavljeno.\nIzložba “Univerzitetsko izdavaštvo u Španiji” obuhvata 34 izdanja koja su pažljivo izabrana da prestave bogatsvo univerzitetske izdavačke delatnosti. Dela su podeljena na 4 tematske celine: dvestagodišnjica Latinske Amerike, žene u kinematografiji, književnost za decu i svet stripa u Španiji.\nOvo je prvi put da da se izlažu knjige univerzitetskih izdavača u centrima Instituta Servantes.\nŠpanija je četvrta zemlja u svetu kada je izdavaštvo u pitanju. Godine 2009. objavljeno je 110.000 naslova, skoro dvostruko više nego deset godina ranije. Od tog broja, 3.500 knjiga objavile su univerzitetske izdavačke kuće.\nUdruženje univerzitetskih izdavača Španije (UNE) omogućilo je organizovanje ove izložbe koja je posvećena lepoti knjige i koja predstavlja 60 kuća koje se bave univerzitetskim izdavaštvom.\nPrema podacima u Srbiji univerzitetsko izdavaštvo je poslednjih 15 godina znatno smanjeno. Izdavanje stručnih knjiga je važno za svaku intelektualnu sredinu, za njen razvoj i uspeh. Izdanja su namenjena pre svega stručnoj publici i neophodna su za razvoj intelektualne sredine.\nG-din Hose Antonio Sanćes Paso je na raspolaganju za intervjue 13. i 14. septembra.\nPress konferencija EIAT 2010\nBeograd će u naredna dva dana biti domaćin EIAT-a (Education and Industry Advancing Together), manifestacije koja će okupi...\ntriler film galerija feniks telenor apple japan beogradska arena magacin koncert dj exit cineplexx internet premijera beogradski sajam dom omladine exit festival ziva muzika auto o3one mobilni telefoni horor farma beograd guarnerius bioskopi madlenianum nacionalna kuhinja hitech delta city sava centar automobil mr stefan braun toyota letnja basta kolosej vikend auto muzicke vesti nike river kc grad microsoft opel showbusiness kolarac kola novi sad fotografije zdravlje facebook zdrava hrana filmske vesti ishrana festival pink zurka provod business rostilj stari grad zemun usce automobili fudbal italijanska kuhinja mobilni bili smo kokteli zanimljivosti ada ciganlija splav izlozba bioskop internacionalna kuhinja srpska kuhinja muzicka vest galerija 73 riblji specijaliteti visoke tehnologije delta sport srbija atelje 212 novi beograd hi tech iphone web freestyler google moda rtv pink bdp zvezdara teatar sex dunav show arena vina animirani film akcija predstava skc palic vip muzika komedija filmska vest noćni život sajam slike paste drama


Остварење „снова једног верника” - Јадовно 1941. - КУЛТУРА СЈЕЋАЊА\n„BiH: sigurna kuća radikalnih islamista“, objavio je onomad „Špigl“. Nemački nedeljnik propustio je da doda: Izetbegovići su pobedili, pa je Karadžić osuđen na 40 godina\nKada je početkom devedesetih Radovan Karadžić prvi optužio Aliju Izetbegovića da hoće da od BiH napravi islamsku državu, to je, ne samo u „Špiglu”, tretirano kao srpska ratnopropagandna konstrukcija. Umesto odgovora, Izetbegović je na promotivnom skupu SDA rekao: „Nas optužuju da hoćemo da pravimo islamsku državu! Pitam vas braćo i sestre da li mi to zaista hoćemo?“ Na retoričko pitanje lidera, iz mase se prolomilo: „Hoćemo, hoćemo!“ Zbunjen nesporazumom, Izetbegović ih je utišao: „Nećemo braćo i sestre, nije još vreme!“ Sve do suđenja 1983. A. Izetbegović je, izvan zidova Begove džamije i Gazi Husref-begove medrese, široj javnosti bio nepoznat činovnik, koji je u slobodno vreme pisao o islamu. „To su samo snovi jednog vernika u kojima se ne pominju ni BiH ni SFRJ“ – branio je na sudu Alija svoju „Islamsku deklaraciju“, a Dobrica Ćosić je pisao peticije protiv političkog procesa zbog verbalnog delikata. Izetbegović i nije smeo biti suđen zbog knjige dok je bio anonimni pravnik u ŽGP-u, a urbana elita „najsekularnijih muslimana na svetu“ nije bila spremna da klanja pet puta dnevno, da se žene pokrivaju, da se odrekne meke rakije, da hrišćanskim komšijama pretpostavi udaljene istovernike druge rase, nacije, jezika, kulture.\nAli, Karadžićeva optužba da Alija hoće da od BiH napravi islamsku državu nije se zasnivala na presudi komunističkog pravosuđa nego na stavovima iz „Islamske deklaracije“, čiji autor je u međuvremenu već bio postao lider stranke koju je podržavalo 80 odsto muslimana BiH. A da su nekadašnji „snovi jednog vernika“ postali politički program versko-nacionalnog pokreta potvrdila je činjenica da je A. Izetbegović 1990. objavio i drugo neizmenjeno izdanje „Islamske deklaracije“. Koliko je od toga programa ostvareno?\n„Reislamizacija Muslimana u BiH“ bio je, prema Islamskoj deklaraciji, prvi korak. Alija je smatrao da je njegov narod za vreme komunizma i militantnog ateizma bio verski zapušten i da ga pre svega treba vratiti islamu i pripadajućim vrednostima i običajima. Prilikom prve zvanične posete Ankari on je napravio protokolarni incident odbijanjem da položi venac na grob Kemala Ataturka. Objašnjenje je pisalo u „Islamskoj deklaraciji”: „Turska je kao islamska bila imperija, a kao sekularna samo osrednja evropska država.“ Nezadovoljan zatečenim i umerenim reisom Selimoskim, koga će ubrzo zameniti militantnim Cerićem, izrazio je prezir prema „komunističkim“ hodžama koji su „listom bili policijski doušnici i ništa nisu učinili da ojačaju i prošire islam“. Alija je to nadoknadio: danas je u bošnjačkim kantonima desetak puta više džamija nego pre rata, a biće ih u svakoj mesnoj zajednici jer, zvanično, „brojnost dnevnih molitvi zahteva da budu pri ruci“.\nDrugi korak bilo je udaljavanje muslimana od hrišćana oba verozakona. „Nema koegzistencije između muslimana i nemuslimana“, takođe piše u „Islamskoj deklaraciji”. Već u prvim danima rata smrtovnice palih boraca multietničke Armije BiH su se razlikovale. Tako je i u čituljama lista „Oslobođenje“ za sve Muslimane pisalo da su poginuli „kao šehidi“, što će reći u slavu Alahovu, a za ostale da su život dali braneći domovinu. Nemusliman Zoran Čegar, specijalac MUP-a BiH, napustio jedinicu tek sredinom rata kada je nepažnjom svog pretpostavljenog čuo poruku Izetbegovića: „Gurni u vatru kaursku kopilad da ne ginu naša deca“. Prema nacionalno-verskoj strukturi bošnjačkih kantona u FBiH i to je ostvareno jer se broj nemuslimana, čak i u Sarajevu, sveo na simboličan procenat.\nTreći korak, opet po „Islamskoj deklaraciji”, bilo je uključivanje potonjih Bošnjaka u „zajednicu muslimana od Maroka do Indonezije“. Već pomenutu posetu Turskoj Izetbegović je iskoristio da, bez saglasnosti kolektivnog Predsedništva, uključi BiH u Organizaciju islamske konferencije. Mudžahedini sa Bliskog istoka došli su organizovano u ratnu Bosnu u pomoć braći po veri, i to baš pod komandu generala Sakiba Mahmuljina, koji je bio i jedini vojnik u najužem vođstvu SDA. Tek iz nedavne ispovesti islamiste Tajipa Erdogana saznali smo da je rahmetli Alija premijeru jedne inostrane države ostavio u amanet da čuva Bosnu i Bošnjake. Uostalom, Alija je na početku političke karijere govorio da uopšte nema osećaj nacionalnog, nego samo verskog identiteta, i da mu je jednako blizak svaki musliman u svetu. Kada migrantski talas sa Bliskog istoka zapljusne i BiH, deo sa bošnjačkom većinom postaće „islamska zajednica multietničkih kantona“.\nČetvrti korak, isto tako zapisan u Islamskoj deklaraciji, podrazumeva da „muslimani kada postanu većina treba svima da nametnu šerijat“. Alija nije dočekao ostvarenje jedino tog dela svojih snova, ali Bakir, sin i naslednik, kako reče, „očevu knjigu uvek drži na stolu“. Otud i dvogodišnje otezanje publikovanja rezultata poslednjeg popisa: onih spornih trista hiljada muslimana koji žive u inostranstvu treba da dohvate 51 odsto. Jeste da bi to bila samo statistička činjenica koja ne utiče na konstitutivni status ostala dva naroda, ali šta vredi kada u „Islamskoj deklaraciji” jasno piše da većina obezbeđuje šerijatsku državu.\nNajveći deo „snova jednog vernika“ je ostvaren, a sin Bakir će, inšalah, da ostvari ostatak.


Zaposlenima bonus ako - smršaju - Bizlife.rs\n09:58 Ksian, 13/05/2017\nProgram je pokrenula firma Ksian Džingtain investment konsalting iz Šanksi provincije, kojim nagrađuje svakog zaposlenog sa 100 juana (14 dolara) za svaki kilogram koji izgube.\nProgram mesečnog mršavljenja, promovisan kao “zdravlje i gubitak kilograma”, pokrenut je u martu. Minimalna masa koju bi zaposleni trebalo da izgube da bi se kvalifikovali za nagradu je tri kilograma.\nZaposlena Zou Vei kaže da se do sada više od polovine zaposlenih kandidovalo za nagradu i da su zaradili mesečne “nagrade za mršavljenje”.\nOna je izgubila 20 kilograma za dva meseca i zaradila 2.000 juana bonusa. Osim što je promenila režim ishrane, Zou je počela i da vežba kako bi ubrzala “topljenje” kilograma.\n“Bio sam uznemiren zato što su zaposleni u kompaniji, uključujući i mene, stalno sedeli i nisu se dovoljno kretali, tako da smo bili većinom gojazni. Kroz program gubitka težine, možemo formirati novu kulturu rada i podstaći zdravu konkurenciju”, kaže on.\nPolitika mršavljenja ove firme poslednji je primer kineskog pokušaja kontrole ljudskog izgleda. Mnogi Kinezi su pod društvenim pritiskom da održe “idealnu” liniju, dok stručnjaci upozoravaju da je to nedostižno za većinu.\nTrendovi na društvenim mrežama pokazuju opsednutost Kineza za “idealnom linijom”, tako da su česti postovi sa ženama koje porede obim struka sa papirom A4 formata, ili veličine zgloba sa novčanicom od sto juana…\nposao hrana kina nagrada mršavljenje


Kako je ABBA ispisala istoriju\nShowbiz Autor:Pero Jovović05. sep. 202120:56 > 06. sep. 2021 09:36\nSlavna grupa prodala više od 400 miliona albuma i uticala na generacije pop muzičara. Muzički fenomen ABBA snimila novi album\nNjihov posljednji studijski album „Vizitors“ objavljen je u novembru 1981. nedugo pre raspada grupe, i nakon toga se 40 godina nisu okupili.\nPevačica razbesnela izjavom: Starijima od 40 treba zabraniti ulazak u klub\nOd razilaženja 1982. godine, uporno su se opirali ponudama da se ponovo okupe. Međutim, razveselili su obožavatelje širom sveta novim albumom „ABBA Voyage“ i singlovima koji su u roku od 24 sata oduševili svetsku javnost.\nNovi album, „ABBA Voyage“, izlazi 5. novembra i sastoji se od 10 novih pesama, snimljenih u studiju u Londonu. Dve od njih, „I Still Have Faith In You“ i „Don’t Shut Me Down“, premijerno su odsvirane tokom novinarske konferencije na kojoj su najavili album.\nUlvaeus i Anderson, dvojica kompozitora grupe koji su bili na konferenciji za medije, rekli su da je album rođen nakon što se slavna četvorka okupila kako bi snimila digitalni koncert.\nFoto: KENNETH THORÉN KTH / AFP / Profimedia\n„Isprva smo imali samo dve pesme, a onda smo rekli da bismo možda mogli da snimimo još nekoliko“, rekao je Anderson.\n40 godina bez nove muzike\nGrupa će iduće godine organizovati i virtuelne koncerte, takođe nazvane „ABBA Voyage“, u posebno izgrađenoj areni u istočnom Londonu.\nNjihov posljednji studijski album „The Visitors“ objavljen je u novembru 1981. nedugo pre raspada grupe.\nSlavna grupa prodala je više od 400 miliona albuma i uticala na generacije pop muzičara koji su došli nakon njih.\nS osam albuma i više od 40 singlova u manje od deset godina, švedski je bend 1974. na prepad osvojio muzičku scenu i postao kultna senzacija čija popularnost nije jenjavala do danas uprkos brojnim promenama u muzičkim trendovima.\nČak je i legendarna Madona iskoristila uzorak njihovog kultnog hita i stvorila sebi najveći hit karijere – pesmu „Hung Up“ 2005. godine.\nGrupu činila dva bračna para\nSastavljena od dva, danas razvedena para, naziv ABBA akronim je imena četvoro članova koji su danas u zlatnim godinama.\nBeni i Bjorn počeli su zajedno da komponuju 1966., a kvartet je sastavljen tri godine posle, dolaskom Agnete i Ani-Frid. Godine 1973. grupa, koja je usvojila naziv ABBA tek godinu kasnije, isprva nije uspela da se kvalifikuje na Evroviziju.\nMeđutim, godinu dana kasnije, zahvaljujući upornosti benda i pesmi „Waterloo“, bend odnosi pobedu na najprestižnijem evropskom takmičenju.\nPesma je postala hit na celom kontinentu i rođen je novi muzički fenomen. Sledio je hit za hitom, uključujući singl „Mamma Mia“ 1975., koji je sa prvog mesta britanske lestvice sklonio „Bohemian Rhapsody“ grupe Kvin.\nRazvod i definitivni razlaz\nRazvod Bjorna i Agnete 1979. godine bio je početak kraja grupe i rezultirao je jednom od njihovih najtužnijih pesama „The Winner Takes It All“ koju je napisao Bjorn i doveo Agnetu u čudnu poziciju da peva pesmu o razlazu čiji je autor njen bivši muž.\nABBA GrupabendNovi albumVizitors


Grupa Models dobila vruće pojačanje: Stigle dve nove devojke - Muzika - Region - Vesti - Svet Plus\n23:53 24. JAN 2014.\nIzuzetno provokativne Modelsice od sada će biti još brojnije, a time, iako je teško u to poverovati, i provokativnije. Naime, atraktivnim devojkama Anastasiji Buđić, Dragani Rogojević, Mili Kaluđerović i Ivani Žigić pridružile su se sveže iskvarcovane u solarijumu Dragana Mitar i Ružica Veljković.\nSeksi ženska šesterka, poznata po provokativnim nastupima i lakim notama, završila je nedavno snimanje spota za pesmu "Žmurke" sa maksi singla. Devojke su ovih dana bile baš vredne, pa su stigle da urade i tradicionalni kalendar koji će biti uskoro predstavljen na promociji novog albuma. Osim toga, one su postale i promoterke novog spa-centra u renoviranom beogradskom hotelu "Moskva".


Vulin: "Vojska Srbije može da sarađuje i sa najjačima" - Atlantski Savet Srbije\nVulin: „Vojska Srbije može da sarađuje i sa najjačima“\nVojska Srbije na ovaj način pokazuje da je u stanju da sarađuje sa najrazvijenijim vojskama sveta i da je u stanju da prenese svoje iskustvo, baš kao što može da prihvati i primi iskustvo ostalih oružanih snaga–izjavio je 21. juna ministar odbrane Srbije Aleksandar Vulin, prisustvujući na „Danu visokih zvanica” u bazi Vojske Srbije „Jug”, priređenom povodom završetka međunarodne vojne vežbe „Platinasti vuk 18”. Vulin je naglasio da je država Srbija vojno neutralna, i da kao takva sarađuje i sa Istokom i sa Zapadom. Istakao je i da će država Srbija uvek voditi računa o tome da održava balans u svojoj spoljnoj politici, kao što održava balans u svojoj vojsci, i u njenom naoružavanju i pripremanju.\nVojnicima, podoficirima i oficirima koji su učestvovali na ovoj vežbi su se obratili i ambasadori SAD-a i Ujedinjenog Kraljevstva u Srbiji Kajl Skat, i Denis Kif.\n–Ja sam posebno srećan što je saradnja srpske i američke vojske duboka i što imamo tri puta više vežbi sa Srbijom, nego što Srbija ima sa bilo kojim drugim partnerom. Ponosni smo na to, a i rezultati su vidljivi, naglasio je ambasador Skat.\n–Naša vojska ima priliku da već drugi put učestvuje na vežbi „Platinasti vuk“. Za nas je to veoma važno, jer možemo da razvijamo našu saradnju u ovoj oblasti, kao što razvijamo i u drugim oblastima sa Srbijom. Hoćemo da imamo u Srbiji i na Zapadnom Balkanu važnu ulogu i u budućnosti. Nadam se da će ova saradnja nastaviti da se razvija–izjavio je između ostalog ambasador Kif. Inače, na vežbi „Platinasti vuk”koja je završena učestvovalo je oko 500 oficira, podoficira i vojnika oružanih snaga Sjedinjenih Američkih Država, Ujedinjenog Kraljevstva, Ujedinjenih Arapskih Emirata, Bosne i Hercegovine, Bugarske, Mađarske, Rumunije, Crne Gore i Srbije.\nPrevious I Amerikanci zainteresovani za gradnju puteva u Srbiji\nNext Američka vojska poklonila opremu niškoj bolnici\nIzveštaj sa sastanka Atlantic Treaty Association-a


Naslovna Sport Rukomet Sjajni Lavovi BP pobedom proslavili plasman u Super B ligu\nLavovima BP želimo puno uspeha u višem rangu takmičenja!\nBAČKA PALANKA: U susretu poslednjeg, dvadesetprvog kola Prve lige-Sever rukometaši „Lavova BP“ su u sredu (16.05.) u sportskoj hali Tikvara rutinski savladali ekipu „Banatskog Karlovca“ sa 38:26 (15-15). Na ovaj način su Bačkopalančani trijumfalno okončali ovu sezonu i ozvaničili plasman u Super B ligu Srbije.\nČestitke za ovaj uspeh pripadaju svim igračima i stručnom štabu koji je veoma uspešno vodio tim kroz prvoligaško takmičenje.\nIako su domaći rukometaši najvećim delom prvog dela igre imali rezultatsku prednost, u finišu poluvremena su se opustili, sto su gosti znalački iskoristili, pa se na odmor otišlo nerešenim rezultatom.U drugom poluvremenu su „Lavovi BP“ pokazali da im je titula prvaka zasluženo pripala i ubedljivo su slavili.\nU pobedničkoj ekipi su se istakli Aleksa Đurković, Danilo Radović i Petar Puđa, koji su bili najefikasniji, a svakako treba spomenuti i veoma dobar učinak mladog golmana Nikole Ćirovića koji je odličnim odbranama onemogućio efikasnost Karlovčana.\nPobedu i plasman u visi rang su za backopalanacki tim ostvarili: Medić, Okuka 2, Stanojev 1, Đurković 8, Mrakić 4, Urošev 1, Čupković, Ćirović, Đukić, Radović 7, Prodanović 4, Bubanja 2, Puđa 7, Jović 2.\n„Lavovi BP“ su ovu sezonu okončali na prvom mestu Prve lige-Sever sa 35 bodova uz sedamnaest pobeda, remi i dva poraza.\nOd naredne sezone Bačkopalančani će igrati u Super B ligi gde se očekuju dueli sa „Crvenkom“, „Vrbas Petrolom“, „Loznicom“, „Proleterom Zrenjanin“, „Jugović-Kać” i drugim ekipama.\nPrethodni tekstRomantično srdašce i dalje osvaja srca – kako ga uzgojiti?\nSledeći tekstIzložba preduzetničkih veština žena u Neštinu (VIDEO)


Pokret „Dveri“ predstavio ekonomski program – Okvir\nSrpski pokret Dveri predstavio je danas ekonomski proglas pod nazivom „Za pametan ekonomski razvoj i blagostanje građana“, u kome se definiše 10 ciljeva i mere nove ekonomske politike zasnovane, kako kažu, na znanju i na domaćem ekonomskom interesu.\nKako se navodi u saopštenju, Dveri svoj program zasnivaju na aktivnoj ulozi države u promociji znanja, na inovacijama, na ljudskom kapitalu i na domaćim resursima. Predstavili su i deset ciljeva: obnova monetarnog suvereniteta, pravedni porezi, aktivna država sa profesionalnim, efikasnim i stimulisanim službenicima, ekonomski patriotizam, zaštita domaćeg tržišta od neravnoteže, zaštita konkurencije u javnoj potrošnji, obnova i razvoj visokotehnološke industrije, pomoć domaćim izvoznicima, ravnomeran regionalni razvoj i kvalitetno obrazovanje i razvoj ljudskih resursa.\nNa promociji su učestvovali predsednik Dveri Boško Obradović, potpredsednik Ivan Kostić, potpredsednik Milovan Jakovljević i potpredsednica prof. dr Tamara Milenković Kerković, koja je sa saradnicima i autorka ekonomskog programa tog pokreta.\nVanredno obraćanje premijerke Brnabić u 17 sati


Voditelji emisije jedva dolazili do daha od "lavine" uvreda na njen račun: Bavila si se prostitucijom u hotelskim sobama Hajata! (FOTO) Svi su mislili da je u drugom stanju a Stanija otkriva: Našli su mi nešto još gore, mogu zbog toga da napustim "Farmu" Momenat u toku finala "Eurosonga" koji će svi dugo pamtiti: Devojka se obrukala pred celom Evropom usred uključenja Da li je moguće da je ovo nekadašnji zavodnik i zvezda serije "Beverli Hils": Znate li kako danas izgleda čuveni Brendon? (FOTO) Ni voditeljka "Pinka" ne može da veruje šta je gledalac rekao njenoj gošći: Ti da se skineš gola ništa ti ne pomaže Voditelji emisije jedva dolazili do daha od "lavine" uvreda na njen račun: Bavila si se prostitucijom u hotelskim sobama Hajata! (FOTO) Svi su mislili da je u drugom stanju a Stanija otkriva: Našli su mi nešto još gore, mogu zbog toga da napustim "Farmu" Momenat u toku finala "Eurosonga" koji će svi dugo pamtiti: Devojka se obrukala pred celom Evropom usred uključenja Da li je moguće da je ovo nekadašnji zavodnik i zvezda serije "Beverli Hils": Znate li kako danas izgleda čuveni Brendon? (FOTO) Ni voditeljka "Pinka" ne može da veruje šta je gledalac rekao njenoj gošći: Ti da se skineš gola ništa ti ne pomaže Dan koji će pamtiti do kraja života: Konobarica nije mogla da veruje šta piše na računu (FOTO) Drama oko trudnoće se nastavlja: Izneverena Stanija ronila suze i histerisala u dvorištu imanja! Htela je da ispravi grešku, ali bilo je prekasno: Program na nacionalnoj televiziji obeležio blam nemarne voditeljke! PAZITE DA NE ZAVRŠITE KAO ŽRTVA NARKO KARTELA: Novosađanki na „putu iz snova” namestili 2,5 kg kokaina POPULARNI KALE NAPADNUT U AUTOBUSU: Nasilje nad "Gospodarom Vremena" Voditelji emisije jedva dolazili do daha od "lavine" uvreda na njen račun: Bavila si se prostitucijom u hotelskim sobama Hajata! (FOTO) Svi su mislili da je u drugom stanju a Stanija otkriva: Našli su mi nešto još gore, mogu zbog toga da napustim "Farmu" Momenat u toku finala "Eurosonga" koji će svi dugo pamtiti: Devojka se obrukala pred celom Evropom usred uključenja Da li je moguće da je ovo nekadašnji zavodnik i zvezda serije "Beverli Hils": Znate li kako danas izgleda čuveni Brendon? (FOTO) Ni voditeljka "Pinka" ne može da veruje šta je gledalac rekao njenoj gošći: Ti da se skineš gola ništa ti ne pomaže Dan koji će pamtiti do kraja života: Konobarica nije mogla da veruje šta piše na računu (FOTO) Drama oko trudnoće se nastavlja: Izneverena Stanija ronila suze i histerisala u dvorištu imanja! Htela je da ispravi grešku, ali bilo je prekasno: Program na nacionalnoj televiziji obeležio blam nemarne voditeljke! PAZITE DA NE ZAVRŠITE KAO ŽRTVA NARKO KARTELA: Novosađanki na „putu iz snova” namestili 2,5 kg kokaina POPULARNI KALE NAPADNUT U AUTOBUSU: Nasilje nad "Gospodarom Vremena" Novi okršaj na "Farmi": "Fizički kontakt, pogodila me" vikao je farmer dok ga je pevačica gađala i pljuvala Razočaraće vas do suza: Nije mu bilo ravnog, a sada glumački šmeker šeta višak kilograma i neurednu bradu! (FOTO) Pevačica izbacila napolje Amidžićevu ekipu: Kad je videla kamere momentalno ih izgurala iz stana Koliko se samo iznenadio kada je shvatio šta se dešava: U tegli našao pet miliona dolara POSTAVIO KAMERE KAKO BI SNIMIO DUHOVE: Snimak iz kuhinje otkrio nešto daleko šokantnije! VRUĆE TEME\nNađite joj manu: Upravo gledate u najskuplju kuću u Americi Trogodišnjak za ženidbu: Pogledajte kako mali dečak bira sebi mladu "U sebi se mislim...": Šta se krije iza tužnog mačijeg pogleda? Situacija je strašna, ali ćete mu umreti od smeha: Šta to radi ovaj čovek dok leži na kamionetu u pokretu?! FACEBOOK


POČELE 41. IZLOŽBE STOKE U PRIJEPOLJSKOM KRAJU\nJasmina Beganović 02 Oktobar 2018\nTradicionalne 41. izložbe stoke i ove godine se održavaju su u šest razvijenih stočarskih mesta: Pravoševu, Aljinovićima, Orašcu, Stranjanima, Jabuci i Babinama.\nIzložbe su počele u nedelju 30. septembra na Jabuci, a već narednog održana je i izložba stoke u Babinama.\n“ Stočari su izložili goveda, ovce, koze, krave, a kvalitet izloženih grla, posebno na Jabuci, je na vrlo zadovoljavajućem nivou. U ovoj mesnoj zajednici učestovavala su 34 izlagača, a podeljeno je šest prvih nagrada u oblasti govedarstva, dok su četiri prve nagrade dodeljene izlagačima u oblasti ovčarstva”, rekao nam je Ifet Hamzić, šef Poljoprivredne stručne slube u opštini Prijepolje.\nInteresovanje za izložbu bilo je značajno manje u mesnoj zajednici Babine, gde je učestvovalo svega 16 izlagača. Dodeljena je jedna prva nagrada u oblasti govedarstva, dve prve nagrade u oblasti ovčarstva, kao i dve prve nagrade u oblasti kozarstva.\nIzložba stoke sutra će biti održana u Aljinovićima, u četvrtak 4. oktobra u Orašcu, dok će u subotu 6. oktobra domaćin izložbe biti mesna zajednica Stranjani. Izložbom u Pravoševi koja će biti održana u nedelju, 7. oktobra završava se ova, 41. po redu manifestacija.\n“Svake godine, u proseku, na izložbama učestvuje oko 200 izlagača, a izložbe stoke su prilika da stočare upoznamo sa povoljnostima i subvencijama koje nude Ministarstvo poljoprivrede i lokalna samouprava, objasnimo načine konkurisanja i planove Službe za poljoprivredu do kraja godine, kako bi blagovremeno mogli da podnesu zahteve. Opše stanje stočarstva na području opštine je zadovoljavajuće i kvalitet stočnog fonda se iz godine u godinu poboljšava, čemu je doprinelo kontrolisano veštačko osemenjavanje krava. Nešto je lošije stanje u oblasti govedarstava je u mesnoj zajednici Orašac, gde još uvek nismo uspeli da uzgojimo čistu simentalsku rasu goveda. Poslednjih godina situacija je nešto lošija u Pravoševi, gde je zbog osipanja ljudi pojavljuje sve manje izlagača, kaže Hamzić.\nKao i ranijih godina poljoprivredni stručnjaci koji prate oktobarske izložbe stoke u prijepoljskoj opštini, ocenu donose na osnovu vizuelnog izgleda izložene stoke.\nU odnosu na prošlu godinu, nagradni fond je povećan, dok je visina nagrada ostala ista. Za izložena grla i stada prva nagrada iznosi osam hiljada, druga pet i treća tri hiljade dinara.\nPročitano 536 puta\tPoslednji put izmenjeno 02 Oktobar 2018\nVaš IP: 3.91.157.213


Tribunal će preispitati presudu Šljivančaninu – Nadlanu.com\nHAG, 14. jula 2010. (Beta) - Tribunal u Hagu je prihvatio zahtev odbrane bivšeg oficira JNA Veselina Šljivančanina da vandreno preispita pravosnažnu presudu kojom je Šljivančanina osudio na 17 godina zatvora zbog zločina nad hrvatskim zarobljenicima u Vukovaru 1991. godine.\nU istoriji Tribunala to je prvi slučaj prihvatanja zahteva za preispitivanje presuda, kao poslednjeg pravnog leka. Apelaciono veće Tribunala će, kako je navelo u odluci u sredu, uskoro zakazati raspravu o preispitivanju presude.\nU maju 2009. godine, isto veće Tribunala je, usvojivši žalbu Tužilaštva, povećalo kaznu Šljivančaninu sa pet na 17 godina zatvora, proglasivši ga krivim za pomaganje ubistva, a ne samo za mučenja 194 hrvatska zarobljenika na farmi Ovčara kod Vukovara, 20-21. novembra 1991.\nŠljivančanin je tada bio načelnik za bezbednost Gardijske brigade JNA kojom je komandovao Mile Mrkšić. Tribunal je Mrkšića zbog pomaganja zločina na Ovčari pravosnažno osudio na 20 godina zatvora.


Optšina Arilje, poznata po uzgoju malina, mogla bi da postane rasadnik još jednog voća u našoj zemlji - američke borovnice. Naime, prema projektu Centra za voćarstvo iz Čačka, u Arilju i okolini je predviđeno podizanje 20 ha savremenih zasada visokožbunaste borovnice. Uzgojem te kulture, inostranom tržištu će se ponuditi veća količina kvalitetnog stonog voća i plodova za raznovrsnu industrijsku preradu, a proizvođačima omogućiti uspešno poslovanje na domaćem i stranom tržištu. Dodatne prednosti zasada borovnice su korišćenje postojećih hladnjača, novi prerađivački kapaciteti i angažovanje lokalne radne snage.\n"Savremeni visokointenzivni zasadi, koji će u narednom periodu biti podignuti na više lokaliteta, povoljno će delovati na stručno usavršavanje okolnih poljoprivrednih proizvođača, kao i na porast interesovanja za podizanjem novih savremenih zasada borovnice", kažu u čačanskom Centru za voćarstvo.\nZnačajno je napomenuti da se proizvodnja borovnice ostvaruje uz minimalno angažovanje uvoznih komponenti i da će se njenim izvozom platni bilans opštine Arilje i lokalnog stanovništva značajno popraviti. Proizvodnja i izvoz borovnice, kao i drugih potpuno domaćih, a posebno poljoprivrednih proizvoda, je za ovu sredinu od velikog značaja.\nU našoj zemlji poljoprivrednici gotovo da nemju iskustava u gajenju visokožbunaste borovnice. Od 70-tih godina prošlog veka do danas učinjeno je nekoliko pokušaja uvođenja u proizvodnju ove plemenite voćne vrste. Uprkos relativno povoljnim uslovima, rezultati su uglavnom bili nezadovoljavajući, tako da je i interes proizvođača bio slab.\nVisokožbunasta američka borovnica potiče iz SAD. U divljem stanju se prostire u istočnom delu SAD-a (od Floride na jugu do Mičigena na severu). Dostiže visinu od 3 - 4,5 m, a najbolje uspeva na vlažnim staništima i većoj nadmorskoj visini. Zbog specifičnosti korenovog sistema, veoma je osetljiva na sušu. Prema poslednjim podacima, visokožbunasta borovnica se u SAD-u gaji na površini od oko 8.500 ha, sa godišnjom proizvodnjom oko 50.000 tona. Borovnica se na nešto većim površinama gaji i u Kanadi, Holandiji, Engleskoj, Novom Zelandu, Australiji, Čileu, Švajcarskoj, Belgiji i Nemačkoj.


Ana Brnabić: Sve više naših ljudi se vraća u Srbiju, privreda će brže da raste - Sputnjik Srbija\n12:48 01 Decembar 2020\nAna Brnabić: Sve više naših ljudi se vraća u Srbiju, privreda će brže da raste\n10:37 04.11.2020 Preuzmite kraći link\nZbog situacije u svetu više naših ljudi se vraća u Srbiju i to ne samo iz evropskih zemalja već i iz Australije, Novog Zelanda i drugih udaljenih zemalja, izjavila je jutros premijerka Ana Brnabić ističući da će ti ljudi doprineti još bržem rastu srpske privrede u narednim godinama.\nBrnabićeva kaže da im država već pomaže, zajedno sa organizacijama u dijaspori, da dobiju posao u Srbiji ili da nastave da rade za velike strane kompanije kao što su "Gugl", "Fejsbuk" i slično i da je zbog toga već razgovarala sa ministarkom za rad Darijom Kisić Tepavčević kako da se izmene određeni zakoni kako bi se ti ljudi uveli u legalne tokove.\nOna napominje da je velika nezaposlenost u svetu zbog pandemije, ali da se naši ljudi vraćaju u Srbiju i zbog bezbednosti pošto se trenutno dešavaju teroristički napadi u svetu.\n"Tako da će Srbija imati dodatne ljudske kapacitete koji će pomoći rast u 2021. i 2022. godini", naglasila je Brnabićeva gostujući na Prvoj, preneo je Tanjug.\nDodaje da građani mogu da budu zadovoljni našim novim ministrima i da je, na primer, sa ministarkom Kisić Tepavčević imala sastanak u petak i da je Darija bila veoma spremna odnosno pročitala sve zakone i tražila i neke dodatne planove vlade za njen resor.\nPremijerka kaže da je taj resor zadužen za donošenje veoma važnog Zakona o socijalnim kartama i da je cilj da to bude urađeno u prvih sto dana rada vlade.\n"Mi smo jedan tim zajedno sa predsednikom Aleksandrom Vučićem i zato smo danas zemlja pobednik u ekonomiji, digitalizaciji i reformi javne uprave, a ne samo u sportu", naglasila je Brnabićeva.


Vlada RS-a pomaže u saniranju gubitaka u sektoru transporta - Akta.ba\n11.07.2020. 07:53 / Izvor: Akta.ba\nMinistar saobraćaja i veza Republike Srpske Đorđe Popović izrazio je očekivanje da u narednom periodu ne bude velikih problema u transportu robe i putnika, kakvi su bili u prvim mjesecima pandemije virusa korona kada su zabilježeni gubici u ovoj oblasti od 50 i 80 odsto.\n"Realizacija u sektoru prevoza tereta je imeđu 40 i 50 odsto u odnosu na prošlu godinu, što znači da su gubici između 50 i 60 odsto. Kada je riječ o prevozu putnika situacija je još dramatičnija i tu je u prosjeku ukupan prihod oko 20 odsto u odnosu na prošlu godinu, što znači da su gubici oko 80 odsto", rekao je Popović u intervjuu za Srnu.\nOn je naveo da je sektor transporta na samom početku pandemije pretrpio značajne gubitke zbog nemogućnosti realizacije ugovorenih prevoza za zemlje regiona i Evrope, te samih uslova odvijanja prevoza sa susjednim zemljama, koji je bio opterećen dugim čekanjima na granicama, ali i padom privredne aktivnosti u zemljama sa kojima Republika Srpska ima saradnju, poput sjevera Italije, Slovenije, Austrije.\n"Kada je riječ o prevozu putnika, tokom maja i juna prevoz nije uspostavljen ni približno u obimu kao što je bio prije početka pandemije, razlog je što putnički saobraćaj sa susjednim zemljama i EU još nije zaživio, djelimično jeste sa Srbijom, ali sa ostalim zemljama je za sada to praktično nemoguće", rekao je Popović.\nOn je napomenuo da je Ministarstvo saobraćaja i veza, u saradnji sa Ministarstvom transporta i komunikacija BiH, preduzelo različite mjere da olakša funkcionisanje transporta, prije svega prevoza robe u međunarodnom transportu, zatim pitanje definisanja transportnih koridora i potvrda za vozače, intervencijama kod Uprave za indirektno oporezivanje BiH da se izmijeni režim rada na pojedinim graničnim prelazima.\n"Niz mjera za ublažavanje posljedica pandemije u privredi, a kojima su obuhvaćeni i prevoznici, donijela je i Vlada Republike Srpske - isplata poreza i doprinosa za mart, za april isplata i najniže plate za subjekte kojima je djelatnost bila zabranjena ili ograničena, zatim niz poreskih olakšica, prolongiranje rokova za plaćanje određenih taksi, razgovori sa bankama radi prolongiranja određenih obaveza, odnosno anuiteta koji bi dospjeli na naplatu", podsjetio je Popović.\nGovoreći o infrastrukturnim projektima u oblasti saobraćaja, resorni ministar je rekao da se realizuju planiranom dinamikom i da nisu obustavljani ni za vrijeme vanrednog stanja.\n"Izgradnja mosta kod Gradiške odvija se predviđenom dinamikom, kao i radovi na koridoru "5C" na dionici od Johovca do Rudanke gdje se radi na trasi puta i dvije petlje. Očekujemo da do kraja godine imamo izvođača i na dodatnom dijelu koridora koji ide od Rudanke do granice sa FBiH, a koja je značajno zahtjevnija u pogledu putnih objekata", istakao je Popović.\nUgovorena vrijednost radova za fazu Johovac - Rudanka oko 62,5 miliona eura, dok je vrijednost projekta druge faze koridora 150 miliona eura, a ugovorena vrijednost radova za most na Savi kod Gradiške oko 41 milion KM.\nPopović je naglasio da Republika Srpska ima 106 kilometara dugu mrežu auto-puteva, plus šest kilometara koji su u izgradnji, te da se intenzivno radi na iznalaženju rješenja da se gradi auto-put od Vukosavlja ka Beogradu, što je ekonomski i nacionalni interes Republike Srpske.\nOn je dodao da se sprovode i intenzivne aktivnosti na rehabilitaciji i rekonstrukciji magistralnih i regionalnih pravaca širom RS-a.\nGovoreći o restrukturisanju preduzeća "Željeznice Republike Srpske", a koje ima za cilj stvaranje samoodrživog preduzeća, Popović je rekao da su do sada završene aktivnosti izmirenja obaveza prema radnicima i Republici.\n"Izabrani konsultanti sa upravom "Željeznica" sada rade na organizacionom restrukturiranju da bi postigli najbolji organizacioni model preduzeća koje bi bilo samoodrživo i profitabilno", rekao je Popović i da je ovo jedna od faza u stabilizaciji ovog javnog preduzeća.\nOn je dodao da ovaj proces prati i smanjenje broja zaposlenih, a kojih je u "Željeznicama" već za oko hiljadu manje.\n"Taj proces će do kraja godine morati biti doveden na 2.098 radnika", rekao je Popović.\nOn je naveo da se uskoro očekuje i skupština povjerilaca, što će biti značajan korak u ovom procesu, nakon čega ostaje završna faza definisanja preduzeća u organizacionom smislu.


Prvi Put Dve Osobe Uspele Da Komuniciraju Isključivo Mislima | Zoran Ignjatović\nHome > Vesti > Prvi put dve osobe uspele da komuniciraju isključivo mislima\nPrvi put dve osobe uspele da komuniciraju isključivo mislima\nZoran Ignjatović 17.09.2014.2014-09-17T03:30:52+02:002014-09-16T17:21:50+02:00 Vesti 4 Comments\nTelepatija je obeležje naučne fantastike – samo pomislite na G. Spoka ili Džedaje. Nova istraživanja pokazuju da komunikacija mislima ne pripada više samonaučnoj fantastici.\nMeđunarodni tim naučnika je pokazao ono što oni zovu “Brain to Brain” komunikacija, slanjem reči “hola” i “ciao” izneđu dvoje ljudi udaljenih hiljadama kilometara.\n“Bili smo u stanju da direktno prenesemo misli sa jedne osobe na drugu, bez potrebe da govore ili pišu”, koautor studije dr Alvaro Pakval-Leon neurolog u Bet Izrael Diakonas Medicinskom centru i professor na Harvard Univerzitetu na fakultetu za medicinu, navodi se u pisanoj izjavi.\nPaskval-Leon i njegove kolege prikačili su elektrode na mozak jedne osobe u Indiji i na mozak tri osobe u Francuskoj, a zatim su od osobe u Indiji tražili da pošalje poruku drugima.\nIstraživači su koristili elektroencelogram, koji beleži električne aktivnosti mozga, da bi detektovali poslatu poruku pošiljaoca.\nZatim kompjuter prevodi poruku u binarni kod i šalje ga u Francusku, gde je ponovo pretvara u električni impuls i šalje ga mozgu primaoca putem procesa koji se zove transkranijalna magnetna stimulacija. Impuls proizvodi treperavu svetlost u periferalnom vidu subjekata, koji su oni mogli da dekodiraju i protumače orginalnu poruku.\nFotografija pošiljaoca poruke (levo) i primaoca poruke tokom eksperimenta.\nOvo nije prvi put da su naučnici povezali ljude “Brain to Brain” putem interfejsa. Prošle godine, naučnici sa univerziteta u Vašingtonu su uspešno poslali moždani signal preko interneta da kontrolišu i pokreću ruke svog kolege.\nDok je današnji “Brain to Brain” interfejs jednostavan, naučnici predviđaju sofisticiraniju verziju tehnologije koja može olakšati komunikaciju ljudima koji imaju problema sa govorom, kao što su žrtve moždanog udara.\n“Nadamo se da bi u dužem periodu ovo moglo radikalno da promeni način na koji komuniciramo jedni sa drugima”, rekao je dr Đulio Rufini teoretski fizičar koji radi u Starlab u Barseloni i koautor studije.\nStudija je objavljena 19 Avgusta u časopisu PLOS ONE.\nMislite: mislima i električnom strujom, pomoću kompjutera? Šta se desilo sa ozbiljnošću i preciznošću, gde je korektnost?\npoceli ste i vi da budete u trendu, kao vidovita zorka ….\nPomenuti rad (link na kraju teksta) objavljen je u naučnom časopisu sa relativno visokim impakt faktorom (4.4 u 2010. god, 3.5 u 2013. godini) pa je to sasvim dovoljan razlog da se istraživanje smatra naučnim.\nNažalost, ovaj tekst se “provukao” sa nešto lošijim kvalitetom u smislu preciznosti, jezika i gramatike i to će u buduće biti rešeno.\nIntersantno bili boli znati i kakav je kavlitet poruke, u smislu da li je to samo neko osećaj sreće, bola, uzbuđenja ili se tako može preneti i soženija poruka\nSEENET-MTP – Balkanska mreža fizičara


RTS :: Vulin za RTS: "Sloboda 2019" – nešto za šta se vojska uvek sprema\nPolitika Vulin za RTS: "Sloboda 2019" – nešto za šta se vojska uvek sprema\nsubota, 19. okt 2019, 07:26 -> 09:13\nMinistar odbrane Aleksandar Vulin kaže za RTS da će na današnjem prikazu sposobnosti Vojske Srbije na aerodromu "Pukovnik-pilot Milenko Pavlović" biti prikazano ono sa čime Vojska raspolaže, ali i u kojem pravcu će se razvijati.\nObeležavanje 75 godina od oslobođenja Beograda počinje u Batajnici prikazom "Sloboda 2019". Sposobnosti Vojske Srbije pokazaće više od 2.400 pripadnika vojske, 100 borbenih i neborbenih vozila i sistema i oko 25 vazduhoplova.\nBiće prikazana sposobnost dela jedinica Vojske Srbije opremljenih po projektu "1500" – najsavremenijim naoružanjem i vojnom opremom.\nVežbi će prisustvovati državni vrh Srbije s gostom iz Rusije, premijerom Medvedevom.\nMinistar odbrane Aleksandar Vulin je, gostujući u Jutarnjem programu RTS-a, rekao da je današnji prikaz nešto za šta se VS priprema uvek.\nPostoji, kaže, pozitivna trema i želja da se Vojska Srbije pokaže u najboljem svetlu.\n"Naš najveći kritičar je naš vrhovni komandant predsednik Aleksandar Vučić", ističe Vulin.\nNapominje da predsednik uvek zahteva da VS bude na najvišem svetskom nivou.\nMinistar odbrane naglašava da se Vojska Srbije striktno drži politike vojne neutralnosti.\n"Nabavljamo oružje i sa istoka i sa zapada", ukazuje Vulin.\nBiće prikazano ono sa čime Vojska raspolaže, ali i u kojem pravcu će se razvijati, ističe Vulin.\n"Uvek razgovaramo o vojno-tehničkoj saradnji", navodi ministar odbrane.\n"Nova realnost je da Srbija mora da dobije nešto"\nNavodi da zapadne sile imaju jasan stav i da je to jedinstveno i celovito Kosovo, da nema govori o razgraničenju i promeni statusa.\n"Da li će razumeti novu realnost, realnost da Srbija mora da dobije nešto", upitao je Vulin.\n(subota, 19. okt 2019, 10:35) - anonymous [neregistrovani]\nKako to Srbija mora da dobije nesto?Pa Kosmet je sastavni deo Republike Srbije.Nema gazenja Ustava Srbije.Prestanite da govorite o podeli.


Prof. Radenović će potpisivati radove za BU - Studio B\nProf. Radenović će potpisivati radove za BU\nProf. Radenović će potpisivati radove za BU Tanjug\nObjavljeno: 24.08.2019. 10:55 Izmenjeno: 25.08.2019. 17:46\nPredsednik Vučić dogovorio sa profesorom Stojanom Radenovićem, jednim od najboljih svetskih matematičara, da potpisuje radove za beogradski Univerzitet.\nPreneo je da je prof. Radenović izneo neke predloge za koje misli da su dobri i pošteni, i da će, ako se sprovedu, doneti dobre rezultate.Ukazao je da je danas, što je ranije bilo nezamislivo, kragujevački Matematički fakultet ispred beogradskog.„Veoam sam srećan zbog Kragujevca, ali i nesrećan što odlazak jednog ili dvojice profesora utiče na rangiranje univerziteta“, kazao je on.\nVučić je istakao da ne pobeđujemo samo u povećanju plata, životnog standarda, izgradnji autoputeva, vodovoda i kanalizacije, već je ponosan što će država da ulaže u napredne i inovativne tehnologije, naučno tehnološke parkove, brzi internet.„Hoćemo da napavimo digitalne autoputeve. Potrebni su nam obrazovani ljudi kao što je prof.Radenović. Uvek ću se angažovati da vratimo u zemlju tako angažovane ljude“, kazao je on dodajući da odlazak takvih ljudi nanosi štetu našoj zemlji.\nPodržaćemo nauku-uslovi za naučnike kakve i drugi nude\nPredsednik Vučić razgovarao je s profesorom Stojanom Radenovićem i poručio da će država učiniti sve da zadrži naučnike koji su doprineli da se naš univerzitet nalazi visokoplasiran na Šangajskoj listi, uključujući značajno povećanje plata u nauci.\nKako kaže, država će obezbediti uslove za naučnike kakvi i druge nude. „U pripremi sam pomislio da vam obezbedim prostor za rad, ali Radenović je rekao “šta će mi veliki kabineti“. To je čovek koji je rođen u Gornjem Brestovcu i koji nije naučio na bogatstvo, koji nije naučio da radi u velikim kabinetima“, rekao je predsednik Srbije.\nUkazao je da je analizirao razloge za uspeh i manje uspehe, i da su podaci pokazali da da u društvenim naukama imamo mali broj citiranih autora, dok u ekonomiji, psihologiji i matematici imamo par njih.„Država će sada pokazati da brine o nauci i kulturi i, nakon medicinskih sestara, najviše će podići primanja upravo u ovim oblastima. Saglasan sam sa profesorom Radenovićem da naučnici treba da državi vrate radom i angažovanjem, a ne samo kuknjavom. Zahvalan sam na rečima koje su nas sve probudile, a što se države tiče nećemo ulagati samo u autoputeve, vodovod i kanalizaciju, već u naučno tehnološke parkove, brz internet, digitalizaciju i pokušaćemo da vratimo mnoge ljude iz sveta, a posebno one koji su ovde da pokažemo poštovanje“, rekao je on.\nVučić se Radenoviću zahvalio što toliko voli svoju Srbiju.Izrazio je uverenje da će profesor i ove godine biti među 100 najcitiranijih naučnika u svetu.\nRadenović, inače penzioner, naučne radove piše u podrumskim prostorijama zgrade u kojoj stanuje na Vračaru.Zahvaljujući njemu i profesoru Zoranu Kadelburgu, Univerzitet u Beogradu našao se među 300 najboljih u svetu 2017. godine.Kako UB više nema u svojim redovima najcitiranije istraživače, to je dovelo ove godine do pada na Šangajskoj listi univerziteta za 100 mesta.\nRadenović:Podržite mlade,ukinite monopol u naučnim projektim\nJedan od najcitiranijih matematičara sveta, profesor Stojan Radenović je u razgovoru sa predsednikom Aleksandrom Vučićem, kao rešenje za bolju poziciju naše nauke u svetu predložio veću podršku mladim naučnicima i ukidanje projektnog finansiranja, umesto kojeg bi, smatra, bilo podsticajno pojedinačno nagrađivanje.\nKako je rekao, država bi mogla da izdvoji 1.000 do 1.500 dolara, kako bi naši mladi naučnici po svetskim univerzitetima stavljali „beogradsku adresu“ na svoje radove, čime bi doprineli boljem položaju univerziteta, iako ne žive u Srbiji.\nKao primere, naveo je dr Petra Markovića, za kojeg je rekao da je „biser“, a koji je, kaže, mnogo mlađi, ali po kojem Srbiju znaju u svetu, kao i po Stevi Todorčeviću, Veličkoviću..\nNa ove reči profesora, predsednik je odmah naložio ministru prosvete Mladenu Šarčeviću da u okviru budžeta njegovog ministarstva izdvoji poseban deo za finansiranje za Šangajsku listu, koji će uključivati sredstva za naučne radove koji dolaze „spolja“, a kod kojih će u potpisu stajati i srpski univerziteti.\nRadenović, inače penzioner, naučne radove piše u podrumskim prostorijama zgrade u kojoj stanuje na Vračaru.Kaže da mu radni prostor nije važan, jer pisanje naučnih radova zahteva, pre svega, veliku posvećenost, a to može da se ostvari i u podrumu ili bilo gde.\nOn je dodao da je borba da se nađete na listi najcitiranijih autora kao borba u tenisu.“Ja se trudim i imam ambicije“, rekao je profesor i dodao da je za njega veliko priznanje to što ga je pozvao predsednik Srbije.“Nisu mi se baš noge odsekle, ali mnogo je za mene da predsednik našao vremena da me zove iz Njujorka“, opisao je svoju reakciju profesor, kada ga je Vučić pozvao tokom svoje posete Njujorku.\nProfesor je predsedniku skrenuo pažnju da je on već star i da pozicija BU na Šangajskoh listi ne traba da zavisi, kako je rekao, od jednog starca i da je važno podržati i motivisati mlade naučnike sa kojima i on sarađuje.\nNaveo je da on u Srbiji ima 65 koautora u zajedničkim radovima.“Vanredi profesori, docenti moraju da se trude, ja sam na zalasku, a oni su u najboljim godinama“ rekao je on i dodao da bi se, ukoliko bi trećina redovnih profesora BU objavila jedan do dva naučna rada godišnje, Srbija vratila na visoko mesto na prestižnoj Šangahskoj listi.\nProfesor smatra da projektno finasiranje sputava mlade naučnije, guši ih. „Ukinuo bih projekte, tu se stvaraju centri moći, guše mladi naučnici, sve se razvodni“, kaže on i predlaže finansiranje jedan na prema jedan.


Vi ste ovde:Početna»Vesti»Osamnaest novih vozila za Ministarstvo unutrašnjih poslova zahvaljujući EU donaciji\nBy Nebojsa objavljeno\t 22/01/2020 Vesti\nMinistarstvo unutrašnjih poslova imaće na raspolaganju osamnaest novih vozila zahvaljujući donaciji Evropske unije.\nPetnaest vozila koristiće policija u borbi protiv trgovine ljudima, a tri vozila poslužiće kao pokretne laboratorije i sveobuhvatno poboljšati forenzičke kapacitete policijskih stručnjaka u oblasti istrage hemijskih, bioloških, radioloških i nuklearnih incidenata.\nŠef Delegacije EU u Srbiji, ambasador Sem Fabrici prisustvovao je predaji opreme Ministarstvu unutrašnjih poslova. Ova donacija od milion evra samo je deo šire pomoći koju EU pruža Srbiji kroz pretpristupne fondove i instrument za doprinos stabilnosti i miru.\nAmbasador Fabrici je detaljno govorio o značaju pomenute oblasti, što je i razlog zašto EU podržava Srbiju u tom pitanju. Naglasio je da je trgovina ljudima užasan oblik organizovanog kriminala sa ozbiljnim ljudskim, socijalnim i ekonomskim posledicama.\nPored toga, naveo je i da su visokokvalitetna forenzička istraživanja posebno potrebna u svetu savremenih tehnologija u kojem živimo. Ambasador je uveren da će ova donacija značajno doprineti kapacitetima Ministarstva unutrašnjih poslova.\nMinistar unutrašnjih poslova Nebojša Stefanović zahvalio je donaciju i napomenuo da će vozila i oprema odmah početi da se koriste. Pored toga, on je naglasio da Ministarstvo nastoji da sledi najnovije trendove koji postoje u najrazvijenijim zemljama EU.


Kosovska Mitrovica mesec dana nakon ubistva Ivanovića | N1 Srbija 2\nŠta se, nakon mesec dana, (ne) zna o ubistvu Ivanovića\nDanas se navršilo tačno mesec dana od ubistva lidera Građanske inicijative SDP OLivera Ivanovića, a ubice i nalogodavci još nisu otkriveni. Ivanović je ubijen sa šest metaka u leđa 16. januara ujutru ispred stranačkih prostorija u Kosovskoj Mitrovici.\nU javnosti praktično nema detalja o toku istrage, a zna se da je kosovska policija pregledala snimke video kamera, obavila razgovor sa jednim brojem svedoka i utvrdila ko je vlasnik zapaljenog vozila koje je pronađeno nakon ubistva.\nEkipa N1 provela je dan u Kosovskoj Mitrovici. Tamo građani i dalje očekuju da istraga kaže ko stoji iza ubistva Ivanovića, ali tvrde i da bojazni za bezbednost danas nema.\nSlučaj Ivanović: Šta se desilo sa jednom čaurom sa uviđaja?\nTači za N1: Nekoga će boleti istina o ubistvu Ivanovića\nMesec dana nakon ubistva Olivera Ivanovića, i dalje se veoma malo zna o detaljima istrage, odnosno mogućim počiniocima. Građani koji žive u severnom delu Mitrovice kažu da se nadaju da će se ovaj zločin rasvetliti, ali da se uprkos zadnjim dešavanjima i dalje osećaju bezbedno.\n"Verujem da ce organi otkriti, da će ga izvesti pred lice pravde i da će se desiti rasvetljavanje slučaja u korist svih ljudi. Nije zaista nije, moje kćeri su studentkinje na fakultetu, opuštene su, odlaze u Bošnjacku mahalu, šetaju, sednu u kafiće, ne pokazuju strah... Ja ga lično ne osecam", navodi jedan građanin.\n"Ne, nije, nema nikakvih tenzija, bilo je to nekih dana, ali je to već gotovo", kaže drugi.\nJos od samog Ivanovićevog ubistva, u Beogradu i Prištini se priča o uspostavljanju saradnje u istrazi ovog slučaja. Početkom februara kosovski ministar pravde Abeljard Tahiri rekao je da je Priština Beogradu dostavila dotadašnju dokumentaciju o toku istrage ubistva Ivanovića. On je, takođe, rekao da je Priština uputila Ministarstvu pravde Srbije četiri pisana zahteva za pravnu pomoć, ali i da odgovori na njih nisu stigli.\nO detaljima istrage u slučaju Ivanovićevog ubistva se i dalje veoma malo zna. Nju vodi zajednički tim istražitelja albanske i srpske nacionalnosti. U vezi sa ovim slučajem bila su privedena, pa onda puštena, dvojica srpskih policajaca. Oni su bili osumnjičeni da nisu valjano zaštitili mesto zločina, odnosno da su uzeli jednu čauru.\nSve o slučaju ubistva Olivera Ivanovića pogledajte OVDE\nGlavni tužilac Osnovnog tužilastva u Mitrovici Šućri Sulja kazao je da su policajcima koji su osumnjičeni za manipulisanje dokazima na mestu ubistva Olivera Ivanovića, oduzeti mobilni telefoni.\nPredsednik Kosova Hašim Tači je, u intervjuu za N1, izjavio da nema indikacija koje bi aludirale da je ubistvo Ivanovića etnički motivisan slučaj, odnosno da prve informacije ukazuju na kriminalne i mafijaske motive. On nije isključio ni političke motive za ubistvo.\nTagovi: Oliver Ivanović , ubistvo Olivera Ivanovića , Kosovska Mitrovica , Kosovo , Hašim Tači\nNe znam zašto više verujem Tačiju nego našim stručnjacima za sve i svašta.\nČovek dao iskaz keramičaru i lažnom doktoru o kriminalu i pretnjama u Mitrovici i posle tri dana ubijen, na čiji mig? Bio je politički protivnik ove vlasti. Za nesposobnog lažnog doktora ovo će postati"savršeno" nerešeno ubistvo, a keramičar mudro ćuti, tako mu naredili.\nМитровић је десна рука Вучићу


Fiskalni savet o neselektivnim novčanim isplatama građanima - Dijalog.net\nNaslovna Vesti Srbija Fiskalni savet o neselektivnim novčanim isplatama građanima\nBeograd, 05. maj 2021. – Fiskalni savet objavio je analizu “neselektivnih novčanih isplata građanima” i ocenio da je to loša mera ekonomske politike koju bi trebalo trajno napustiti.\nFiskalni savet je nezavisan državni organ, odgovoran Narodnoj skupštini Republike Srbije.\nU saopštenju se navodi da se slično kao u 2020. godini, kada je punoletnim građanima bila pružena mogućnost da dobiju 100 evra jednokratne pomoći, sada predviđa neselektivna isplata 60 evra svim punoletnim građanima i dodatnih 50 evra za penzionere.\n“Fiskalni savet je već nekoliko puta tokom 2020. ocenio da je isplata 100 evra svim punoletnim stanovnicima Srbije ekonomski neopravdan i neracionalan način trošenja javnih sredstava. Pošto se i pored toga slične mere nastavljaju u 2021. postoji opasnost da one postanu uobičajena praksa“, navodi se u saopštenju.\nKako se ističe, za finansiranje jednokratnih novčanih isplata stanovništvu u prošloj i ovoj godini neophodno je zaduženje zemlje za više od milijardu evra, te se dodaje da je isplata 100 evra u 2020. godini koštala 610 miliona evra, a da se za za slične namene ove godine planira dodatnih 440 miliona evra.\n“Koliko su to velika sredstva možda najbolje ilustruju pdaci da izgradnja čitavog Moravskog koridora od Pojata do Peljine košta oko 800 miliona evra, a da je izgradnja i opremanje Kliničkog centra Niš koštalo oko 50 miliona evra“, ističe se u saopštenju.\nNaglašava se da takve dotacije stanovništvu imaju neznatan uticaj na ubrzanje bruto društvenog proizvoda i da se u budžet vraća oko 10 odsto isplaćenih sredstava kroz povećanu naplatu poreza.\nOznakeFiskalni savetVlada Republike Srbije\nPrethodno Otvoren konkurs za nagradu “Duga” za 2020/21. godinu\nSledeće Antonijević: Tokom predizbornog perioda tužilaštvo mora da bude aktivnije\nTop Tags vladavina prava Srbija i Evropska unija ljudska prava OCD Evropska unija istraživanje evropske integracije Vlada Republike Srbije mediji konkurs lokalna samouprava mladi Civilno društvo Društvo Evropska komisija


"Za razliku od opozicije mi se bavimo životnim pitanjima građana, a ne kandidaturama" - Leutar.net\n„Za razliku od opozicije mi se bavimo životnim pitanjima građana, a ne kandidaturama“\n4. jula 2021. LEUTAR Politika, Vijesti 0\nBANJALUKA – Potpredsjednik SNSD-a Željka Cvijanović izjavila je da je za ovu političku partiju, za razliku od opozicije, prioritet da se bavi životnim pitanjima građana Republike Srpske, a ne kandidaturama i podjelom pozicija za opšte izbore koji će biti održani naredne godine.\n„Opozicija može svaki dan da sastanči i da se svađa oko toga ko će biti kandidat, ko neće, jer prosto nemaju drugog posla. Sa druge strane, mi u SNSD-u, zajedno sa koalicionim partnerima koji čine koalicionu Vladu, imamo svaki dan razne aktivnosti, bavimo se životnim pitanjima koja su bitna za naše građane i koja se tiču boračke populacije, penzionera, mladih ljudi, kao i raznim temama od poljoprivrede, ekonomije, energetike, infrastrukture, zdrvastva, obrazovanja…“, istakla je Cvijanovićeva.\nOna je navela da se SNSD i koaliocine partneri bave stvarnim životom i svoj politički angažman pokazuju kroz rad institucija u kojima se nalaze.\n„Nije naše da sjedimo svaki dan i pričamo kako ćemo nekog pobijediti na izborima, da dijelimo pozicije ili da se bavimo kandidatima. Opozicija za svake izbore počinje godinu, dvije prije izbora da utvrđuju neke pazare, pa pričaju ko će biti i šta će biti“, rekla je Cvijanovićeva.\nŠto se tiče SNSD-a, naglasila je Cvijanovićeva, još je rano da se bave kandidaturama i kampanjom i da ovo nije vrijeme kada se o tome govori, niti je prioritet.\n„U partijskom smislu nama je prioritet da sagledamo šta sve treba da uradimo na lokalu i u republičkim partijskim tijelima da bi se pripremili za izbore, da sistematizujemo svoj rad, da sagledamo slabosti i osmislimo dobar koncept, jer mi kao najveća politička partija imamo drugačiju odgovornost prema građanima u odnosu na opoziciju“, pojasnila je Cvijanovićeva.\nPrema njenim riječima, sada je najvažnije da se razmišlja o stranačkom kapacitetu, na koji način da on bude poboljšan, kako da se ide u korak sa temama koje su drugi nametnuli i koje se moraju rješavati u okviru institucija.\n„Taođe, mi moramo da održimo i jačamo institucije jer smo tu dominantna politička partija i u okviru koalicione Vlade i na svaki drugi način. To su sve stvari o kojima se govori, a ne o nekim budućim kandidatima“, rekla je Cvijanovićeva.\nOna je ocijenila da je najvažnije da SNSD ostvari dobar izborni rezultat i da zna kojim kapacitetom kao partija raspolaže da bi mogli realizovati određene stvari nakon narednih izbora.\n„Nismo nikada bili opterećeni kandidaturama, za to ima vremena. Ta tema nije zrela za razgovor, još nije ni došla na red i još dugo neće ni doći“, navela je Cvijanovićeva.\nKada je riječ o najavljenoj reviziji članstva, Cvijanovićeva je pojasnila da su to aktivnosti koje se redovno dešavaju poslije izbora.\n„Kada se završi jedan izborni ciklus počinju pripreme za naredni, radite na evidencijama, prečišćavate ih sve, a ne samo članstva, nego i evidencije koje se tiču mnogih drugih pitanja kao što su evidencije potreba za određene opštine, čime raspolažemo u pojedinim lokalnim zajednicama, kakvo je stanje koalicije na lokalu i slično. Mnogo je tih aktivnosti i ima mnogo posla, posebno za naše opštinske odbore u saradnji sa partijskim organima“, rekla je Cvijanovićeva.\nOna je podsjetila da je prošla godina, kada su održani lokalni izbori, godina virusa korona koja je uticala i na partijski život, pa i na samu kampanju, jer nje nije ni bilo u pravom smislu te riječi.\n„To su bile minimalne aktivnosti koje su nam davale neku vidljivost, ali to nije bilo to u punom smisli riječi. Sada je došlo vrijeme da se sagleda situacija i da spremni dočekamo izbore sljedeće godine“, rekla je potpredsjednik SNSD-a.\nKada je riječ o pozicijama na nivou BiH, Cvijanovićeva je ukazala da Sarajevo, generalno govoreći, zahtijeva ljude koji su osvješteni i koji razumiju da imaju obavezu da se ponašaju u skladu sa Ustavom i da imaju moralnu, ljudsku, političku, ličnu i kolektivnu obavezu da štite Republiku Srpsku, njene institucije i njene funkcije kao što se to radi u Republici Srpskoj djelujući u okviru republičkih institucija.\n„Svako od nas ko dođe u zajedničke institucije BiH mora sa jednakim žarom i opredjeljenjem da radi kada je u pitanju nivo Sarajeva ili neka međunarodna politička pozornica, arena i slično, jer imate mnogo onih nedobronamjernih, ali i onih koji nisu nedobronamjerni ali prosto neće da potroše svoje vrijeme da slušaju i razumiju kakva je situacija ovdje, šta su stvarni problemi i kako se oni mogu prevazići“, pojasnila je Cvijanovićeva.\nOna je rekla da su najvažniji alati u rukama Republike Srpske. „To su politički, a ne ratni alati ili nekakve gluposti koje smo slušali iz Sarajeva o tome kako njima neko nešto prijeti. Mi u Sarajevu moramo biti dovoljno zreli i kao politička partija ili političke partije i kao institucije i da koristimo te alate na najbolji mogući način, a to je da ništa ne zaustavljamo, a da sačuvamo ono što je nama veoma važno – Republiku Srpsku“, poručila je Cvijanovićeva.\nGovoreći o odnosima u vladajućoj koaliciji, potpredsjednik najveće političke partije u Srpskoj je rekla da su oni dobri i da je zadovoljna njenim funkcionisanjem, navodeći da se to najbolje vidi u Narodnoj skupštini Republike Srpske gdje jasno dolazi do izražaja kako funkcioniše parlamentarna većina i podrška izvršnoj vlasti, odnosno Vladi.\nNa pitanje da prokomentariše činjenicu da pojedinci iz vladajuće koalicije koriste SNSD i njegovu snagu za vlastite interese, te da uspjehe pripisuju i sebi, a za ono što je problematično odgovornost prebacuju uglavnom na SNSD, Cvijanovićeva je rekla da je to uvijek tako i da najveća politička partija u okviru koalicije nosi i najveću odgovornost jer je i najdominantnija u kreiranju i nuđenju određenih rješenja koalicionim partnerima, ali i po mnogim drugim stvarima.\n„Sa druge strane, uobičajeno je da male stranke ne nose taj teret odgovornosti i normalno postaju dio uspjeha, a kada je neki neuspjeh ili kada je nešto problematično znaju da se izmaknu. Ne mislim da je to čudno, to se dešava svugdje i u svim koalicijama. Međutim, ono što je najvažnije jeste da je koalicija stabilna nakon što je malo promijenila svoju konfiguraciju od prošlih izbora. Pojavile su se neke druge partije, neke su se cijepale, ali namjera SNSD je uvijek bila da sa svima imamo dobre odnose bez obzira šta se dešava u njihovom stranačkom korpusu, da zajedno radimo i da imamo podršku u parlamentu i u tome smo uspjevali“, istakla je Cvijanovićeva.


Aleksandar Vučić i Milorad Dodik, Beograd: 20.1.2014\nPrvi potpredsednik Vlade Srbije Aleksandar Vučić izjavio je u nedjelju da će Srbija "svim sredstvima podržati stabilnost regiona i Republike Srpske", navodeći da je to za nju od presudnog značaja.\nPosle sastanka sa predsednikom Republike Srpske Miloradom Dodikom i liderom Srpske demokratske stranke Mladenom Bosićem u Beogradu, Vučić je naveo da u tom entitetu Bosne i Hercegovine "i dalje postoji istinska stabilnost, dok u Federaciji BiH već nekoliko dana traju socijalni nemiri".\n"Nema potrebe da paljenjem zgrada, nasiljem, prebijanjem policajaca rešavamo političke probleme. Srbija želi stabilnost u regionu i to je od presudnog značaja", rekao je Vučić na zajedničkoj konferenciji za novinare sa Dodikom i Bosićem.\n"Srbija, u skladu sa Dejtonom, ima određenu, ne beznačajnu ulogu u njegovom sprovođenju, naš narod koji živi zapadno od Drine uvek je zaisteresovan za mišljenje države Srbije, a naša želja je da sačuvamo stablniost u reginu, kako političku, tako i ekonomsku", rekao je Vučić.\nDodik, lider vladajuće SNSD u Republici Srpskoj, izjavio je da Republika Srpska neće prihvatiti intervenciju međunarodne zajednice po bilo kom pitanju izvan Ustava i normalnih procedura, te da su protesti u Federaciji "sračunati i na destabilizaciju Republike Srpske".\nOn je naveo da je "Srpska stabilna, a da su neredi u okruženju pokrenuti sa ciljem da se u RS izazovu slični potresti i da se ponovo snažno uvuče međunarodni faktor da rešava probleme na tom području".\n"Haos u Federaciji Bosne i Hercegovine nije prestao, tamo institucije ne funckionišu, a ovo što se događa je dokaz da Bosna i Hercegovina ne može da preživi unutrašnje izazove i da ne funkcioniše", rekao je Dodik. "Mi smo to zaustavili, ali je napravljana ogromna šteta", dodao je Dodik i ocenio da je "cilj dominacija bošnjačke politike".\nPredsednik Srpske demokratske stranke Mladen Bosić rekao da se u "Federaciji BiH radi o opasnim procesima koji mogu da eksaliraju u smerovima koje niko ne bi želeo", te istakao da opozicija RS-a "vlast neće menjati na ulici, već na izborima".


Suspenzija britanskog parlamenta nezakonita | EurActiv Serbia\nBritanski vrhovni sud odlučio je 24. septembra da suspenzija parlamenta nije u skladu sa zakonom. Pošto je objavljena odluka, predsednik donjeg doma parlamenta rekao je da to telo treba da se sastane "bez odlaganja" dok je opozicija zatražila od premijera da ode sa funkcije.\nKako piše Gardijan, sudije su navele da savet premijera Borisa Džonsona kraljici Elizabeti Drugoj o suspenziji parlamenta nije bio zakonit.\nOdluka 11 sudija dolazi posle trodnevnog procesa koji je u prvi plan izbacio pravne nesuglasice oko tumačenja britanskog nepisanog ustava, navodi list.\nU zemlji bez pisanog ustava, ovaj slučaj, piše AP, predstavlja redak primer konfrotacije između premijera, sudova i parlamenta oko prava i odgovornosti.\nGlavno pitanje za sudije je bilo da li je odluka premijera da iskoristi "kraljevske prerogative" bila "opravdana" i da li je podložna sudskoj reviziji. Engleski sud je odbio da se meša dok je škotski sud zaključio da sudije imaju pravo da deluju.\nPredsednik donjeg doma britanskog parlamenta Džon Berkou rekao je da to telo treba da se sastane "bez odlaganja" posle odluke vrhovnog suda da je suspenzija koju je tražio premijer Boris Džonson bila nezakonita.\nBerkou je rekao da će se "što hitnije" konsultovati o tome sa šefovima političkih partija, preneo je AP.\nDžonson je ranije ovog meseca suspendovao parlament na pet nedelja, ali je sud procenio da je bilo pogrešno sprečavati poslanike da vrše svoje dužnosti uoči predviđenog datuma za izlazak Britanije iz EU, 31. oktobra.\nSud je svojom odlukom proglasio nevažećom odluku o suspenziji parlamenta i naveo da sada predsednici dva doma treba da odluče šta raditi dalje.\nOdluka suda podstakla je pozive Džonsonu da preda ostavku.\nLider opozicionih laburista Džeremi Korbin rekao je na partijskoj konferenciji da odluka suda ukazuje na Džonsonovo "nepoštovanje" demokratije i vladavine prava.\nOn je rekao da Džonson treba da se povuče "i postane premijer sa najkraćim stažom", preneo je AP.\nOštar ton sudske odluke i jednoglasno glasanje mnoge su naveli da kažu da Džonson ne može da ostane premijer.\n"Njegova pozicija je neodrživa i trebalo bi jednom da uradi časnu stvar i da ostavku", rekla je poslanica Nacionalne partije Škotske Džoana Čeri.\nDžonson je na putu u Njujork na Generalnu skupštinu UN i još nije komentarisao odluku Vrhovnog suda. Ranije je rekao da će se povinovati odluci suda.\nNeki poslanici kažu da bi parlament mogao da nastavi rad 25. septembra.


SDS TESLIĆ TVRDI „Aktivista SNSD nasrnuo na načelnika Miličevića i njegovu porodicu“ - Srpskainfo\n-Osim verbalnih prijetnji i uvreda da sinovi načelnika Miličevića nisu starosjedioci Teslića, iako su u Tesliću rođeni, Jelić je onemogućio pristup posjedu u 1/1 vlasništvu Aleksandra Miličevića, sina načelnika, te onemogućio izvođenje radova na posjedu firmi sa kojom ima potpisani ugovor o izvođenju građevinskih radova. Da se radi o insceniranom i organizovanom napadu aktivista SNSD na porodicu načelnika, jasno je i iz činjenice da je odmah po incidentu angažovana ekipa Alternativne televizije kako bi iskoristila ovaj atak u političke svrhe prikazujući ograničavanje slobode kretanja načelniku opštine i njegovoj porodici od strane aktivista SNSD kao incident izazvan od strane načelnika – tvrdi SDS Teslić.\n-Podsjećamo da je u oktobru 2014. godine kolona od oko stotinu vozila aktivista SNSD predvođena čelnim ljudima te stranke došla ispred porodične kuće načelnika, kada su aktivisti SNSD uz trubljenje sirenama, viku i pogrdne uzvike, na kuću načelnika Miličevića bacali pirotehnička sredstva i naprave, verali se uz ogradu i urinirali, te prijetili i urlali. Slično je u istoj noći ponovljeno pred porodičnom kućom zamjenika načelnika opštine Teslić Milovana Stankovića, kao i nekoliko odbornika SDS – piše u saopštenju.\nDodaju da su se u javnosti prošle godine pojavila i „svjedočanstva o monstruoznim zamislima čelnih ljudi lokalnog SNSD da se izvrši napad na jednog od sinova načelnika Miličevića, kako bi se pokolebao u odlučnosti da ne popusti političkim pritiscima te stranke u Tesliću“.\nOO SDS Teslić osuđuje ovaj napad aktivista SNSD, te traži od nadležnih organa koji su zaduženi za održavanje javnog reda i mira, da reaguju i da počinioca ovog napada sankcionišu u skladu sa zakonom\nRegioni Milan MiličevićSDSSNSDTeslić


Град Нови Пазар - Potvrda dobre saradnje sa Turskom\nPotvrda dobre saradnje sa Turskom\nNa svečanosti povodom dodjele prvih diploma studentima na Balkanskom univerzitetu u Skoplju, prisustvovala je delegacija grada Novog Pazara na čelu sa gradonačelnikom Mehom Mahmutovićem. Ovom važnom događaju prisustvovali su i premijer Republike Turske Redžep Taip Erdoan, kao i ministar obrazovanja Vlade Republike Turske Omer Dinčer.\nOvom prilikom gradonačelnik Mahmutović se sastao sa visokim zvaničnicima Turske. Kao što je poznato Balkanski univerzitet svake godine dodeljuje 20 stipenija za studiranje na ovom Univerzitetu studentima iz Sandžaka, međutim od naredne školske godine broj stipendija biće uvećan za 30, zahvaljujući dobroj saradnji ovog Univerziteta i grada Novog Pazara. Podsećanja radi, prijemni ispiti za Balkanski univerzitet se ove godine organizovao u Novom Pazaru.\nMahmutović je ovom prilikom naglasio, da je ovaj događaj bio prilika, da se potvrdi dobra saradnja Novog Pazara i Sandžaka sa Republikom Turskom. Gradonačelnik Novog Pazara je ujedno izrazio zahvalnost visokim predstavnicima Republike Turske za pomoć koju pruža građanima Novog Pazara i cijele regije.


„Sve je umetnost“ – Beč će ove jeseni biti epicentar savremene umetnosti | FORMAT 88\nSajam umetnosti „Viennacontemporary“, „Vienna Art Week“, „Art&Antique“, „Parallel Vienna“ samo su neke od izložbi koje će ove jeseni privući ljubotelje savremene umetnosti iz čitavog sveta u glavni grad Austrije. Sajam umetnosti „Viennacontemporary“ (www.viennacontemporary.at) predstaviće od 21. do 25. septembra u dvorani „Marx Halle“ savremenu umetnost sa težištem na centralnoj, istočnoj i jugoistočnoj Evropi (ovoga puta fokus je na Mađarskoj). Na sajmu će biti zastupljeno oko 100 galerija iz 26 zemalja i ove godine ine prvi put će biti predstavljene visoko kvalitetne skulpture međunarodnih umetnika.\nU odabranim bečkim galerijama internacionalni kustosi predstaviće 21 izložbu savremene umetnosti. To je koncept „curated by vienna“ (www.curatedby.at) koji se održava od 15. septembra do 14. oktobra. Ovogodišnji moto glasi „image/reads/text“ i bavi se značajem jezika u savremenoj umetnosti.\n„Parallel Vienna“ (www.parallelvienna.com) predstaviće od 19. do 24. septembra divergentne pozicije mlade kao i etablirane savremene umetnosti.\nU „Dugoj noći muzeja“ (www.langenacht.orf.at) 7. oktobra od 18 časova do jedan sat iza ponoći u skoro 100 bečkih muzeja i ustanova kulture moći će da se uđe sa samo jednom kartom. Na programu će takođe biti i razgovori sa umetnicima kao i muzika uživo. Karta za „Noć muzeja“ važiće i kao karta za prevoz šatl-busom između lokacija.\n„Vienna Art Week“ (www.viennaartweek.at) se ove godine održava od 13. do 19. novembra pod motom „Transforming Technology“. Izložbe, podijumske diskusije, predavanja, razgovori sa umetnicima, specijalna vođenja, instalacije i izvođenja biće posvećeni uticaju automatizacije, digitalizacije i tehnološkog razvoja na društvo i umetnost.\n„Art&Antique“ (www.artantique-hofburg.at) je sajam za umetnost, antikvitete i dizajn a održava se od 4. do 12. novembra u palati Hofburg. Na sajmu će brojne austrijske i internacionalne galerije predstaviti antikvitete, staklo, nameštaj, ručno rađene umetnine, skulpture kao i modernu i savremenu umetnost.\nFoto: Marx Halle, Viennafair Aleksander Murashkin\nViennacontemporary A. Murashkin\nVienna Art Week 2015 Rainia Moslam\nCurated by vienna eSeL.at\nParallel Vienna Martin Vesely\nDuga noć muzeja ORF, Hans Leitner\nsve je umetnosti


Dobitnici ovogodišnje Oktobarske nagrade Grada Novog Sada su Tehnička škola „Pavle Savić“, stonoteniserka i paraolimpijka Borislava Perić-Ranković i posthumno fotoreporter Jaroslav Pap, dok je Novembarska povelja za 2021. godinu pripala JKP „Novosadska toplana“, Predškolskoj ustanovi „Radosno detinjstvo“, Crvenom krstu Novog Sada, predsedniku, osnivaču i aktivisti Novosadske biciklističke inicijative Marku Trifkoviću i Ustanovi za izradu tapiserija „Atelje 61“.\n- Svaki put kada se setim slobodarske prošlosti našeg grada, ponosan sam na to nasleđe, na hrabrost koja je u biću ovog grada i koja poput nevidljivih sila iz nas izvlači hrabrost koju nismo ni svesni da imamo- kazao je Vučević. - Nema mnogo gradova na svetu koji su rasli i razvijali se na tako čvrstim temeljima slobodarske tradicije svojih predaka. Dana 23. oktobra pre 77 godina, posle fašističke okupacije u kojoj je ostao bez 20.000 stanovnika i bio potpuno razoren, Novi Sad se probudio slobodan, a naši junaci su usnili večnim snom. I sve to je čvrsto ugrađeno u temelje našeg Novog Sada – grada heroja i Evropske prestonice kulture, grada u kojem u harmoniji žive naše različitosti, zbog čega je on sinonim za najviše ljudske i civilizacijske vrednosti.\nNapredak takvog grada, kako je dodao, niko i ništa ne može da zaustavi, a danas su pred nama ljudi koji Novi Sad čine izuzetnim, a to su pojedinci i institucije zahvaljujući čijem radu se mnogo izdižemo iznad prosečnosti, koji sve nas podstiču da budemo još bolji, da radimo još više, i da nikada ne zaboravimo vrednosti koje su ugrađene u slobodarske temelje našeg grada.\n- Ne sećam se da smo ikada imali toliko laureata, ali ne sećam se ni toliko rezultata i velikih jubileja. Svi oni su ponos Novog Sada – naglasio je gradonačelnik Vučević čestitavši laureatima, kao i svim Novosađanima Dan oslobođenja grada.\n- Hvala na povrenju, u ime svih dobitnika. Malo je reči kojima možemo opisati čast koju ste nam ukazali, ali i teret koji ste nam dali, da u budućnosti opravdamo to što ste u nas verovali - rekla je Borislava Perić- Ranković.\nOktobarska nagrada Novi Sad Novi Sad vesti Miloš Vučević


Beta 14. januara 2018. 12:55\nRadio-televizija Vojvodine nalazi se u veoma teškoj finansijskoj situaciji i ukoliko nastavi da posluje na ovaj način u narednom periodu preti joj bankrot, piše danas Vojvodjanski istraživačko-analitički centar (VOICE).\nPodaci do kojih je došao VOICE (www.voice.org.rs), pokazuju da pokrajinskom javnom medijskom servisu preti bankrotstvo jer je poslovne prihode u 2016. „umanjio za neverovatnih“ 1,6 milijardi dinara u odnosu na 2014. godinu, dok podataka za prošlu godinu još nema, iako prognoze nisu dobre.\nDa je finansijska situacija u RTV-u krajnje kritična, potvrdio je i Upravni odbor te medijske kuće, koji je u novembru prošle godine usvojio plan finansijske konsolidacije, koji predvidja mere štednje u svim segmentima poslovanja, navodi VOICE i dodaje da je besparica u RTV-u do te mere izražena da će menadžment plate za januar isplatiti isključivo zahvaljujući pozajmici koja je dobijena od Vlade Srbije.\nKombinovani model finansiranja RTV-a doveo je do toga da godišnje raspolaže sa 170 miliona dinara manje u odnosu na period pre uvodjenja televizijske takse, priznao je i sam menadžment te kuće.\nMenadžment RTV-a smatra da je dodatni problem stvorio način raspodele sredstava od TV takse na teritoriji Vojvodine, prema kojem se 30 odsto sredstava prebacuje RTS-u, a 70 odsto RTV-u. Sredstva koje se od taksi prikupe na teritoriji centralne Srbiji stoprocentno dobija RTS.\nRukovodstvo RTV-a najavilo je da će zbog toga tražiti promenu načina raspodele, tako što bi RTV ubuduće dobijao 80 odsto, a RTS 20 odsto sredstava od TV takse sa teritorije Vojvodine.\nTakodje, rukovodstvo RTV-a je procenilo da bi za normalno finansiranje javnih servisa visina takse sa sadašnjih 150 dinara morala biti veća od 200 dinara, ali takva inicijativa nigde zvanično do sada nije obelodanjena.\nStrukovni sindikat i Sindikat Nezavisnost RTV-a nedavno su najavili da će njihovi članovi – a to je više stotina zaposlenih u toj medijskoj kući – biti prinudjeni da podnesu tužbu nadležnom sudu zbog nezakonitog umanjenja plata za 10 odsto, koje je na snazi od novembra 2014. godine.\nUkoliko bi radnici na sudu dobili novac koji im je godinama skidan s plate, to bi moglo dovesti do potpune blokade poslovanja pokrajinskog javnog medijskog servisa, navodi VOICE.\nSindikalci kao argument navode pogrešno tumačenje Zakona o privremenom uredjivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, pod koji su potpali i RTV i RTS.\nPredstavnici Sindikata „Nezavisnost“ RTV-a su sredinom oktobra 2017. zatražili od rukovodstva RTV-a spisak zaposlenih u pojedinim redakcijama RTV-a kojima su, bez obzira na tešku finansijsku situaciju, u medjuvremenu povećane zarade i koji je bio razlog za to, ali odgovor do danas nisu dobili.\nOd Klema je zatražena informacija i koliko je osoba zaposleno u RTV-u od trenutka primene Zakona o maksimalnom broju zaposlenih u javnom sektoru koje se RTV samoinicijativno pridržava, dok su istovremeno dugogodišnji radnici RTV-a zbog te zabrane prebačeni na ugovore sa agencijom za zapošljavanje, ali ni na to pitanje odgovor im još nije stigao.\nIako udeo zarade od marketinga u ukupnom prihodu RTV-a nije poznat, staro je pravilo da pad gledanosti neminovno dovodi i do pada prihoda od reklama, piše VOICE.\n„Naime, sve ovo dešava se u momentu kada pojedine emisije Prvog programa televizije, posebno informativnog programa, doživljavaju strahovit pad gledanosti, što potvrdjuju i redovna istraživanja gledanosti. Ona pokazuju da emisije poput Dnevnika 1 gleda manje od dva procenta televizijskog auditorijuma u Vojvodini“, piše VOICE.\nPrevrnula se kola Hitne pomoći kod novog Merkatora\nPSG: Poštovanje ljudskih prava u Srbiji na nedopustivo niskom nivou\nRHZS: Danas promenljivo, mestimično s kišom i snegom\nZbog odrona prekid železničkog saobraćaja na pruzi Beograd-Novi sad\nZbog odrona prekid železničkog saobraćaja kod Čortanovaca\nAMS: Saobraćaj pojačan širom zemlje\nStudio B osudio napade na njihovu novinarku\nTuneli kroz Frušku goru izazov za ruske stručnjake\nPSG: Poštovanje ljudskih prava u Srbiji na nedopustivo…\nZbog odrona prekid železničkog saobraćaja na pruzi…\nŠešelj: Radikali su se uvek zalagali za povećanje najmanjih…\nHaradinaj: Kosovo „šampion u zaštiti prava“ svih…\nOmbudsman: Zakonom nije definisano unošenje zastave RS


Film Borisa Miljkovića o Marini Abramović na SFF - Glas Srpske\nBEOGRAD - Čuveni magazin "Variety" najavio je svetsku premijeru filma reditelja Borisa Miljkovića "Povratak kući - Marina Abramović i njena deca" na Sarajevo film festivalu (SFF), koji se održava onlajn od 14. do 22. avgusta.\nAmerički magazin posvetio je posebnu pažnju ovom projektu, pa je juče na svom sajtu objavio razgovor sa rediteljem i umetnicom.\nFilm prati poslednje odredište retrospektivne izložbe “Čistač”, Beograd, i ujedno prikazuje različite faze, životne i umetničke izazove Marine Abramović, kao i njenu orijentaciju ka saradnji sa generacijama mladih umetnica i umetnika kroz koncept re-perfomansa. Govoreći o svom radu, ona je kazala da je fundamentalni deo svakog umetničkog dela njeno poreklo i zemlja Srbija.\n“Ne možete odvojiti svoju zemlju od sebe. Gde god živeli, uvek sa sobom nosite tu istoriju i tradiciju iza sebe. Ne moram da imam direktnu konekciju sa svojom zemljom, ali ona se prepoznaje u mojim radovima, ta konekcija je u mom DNK”, kazala je Abramović za "Variety" i dodala da je dolaskom u Beograd ona svoj dug prema svojoj zemlji ispunila.\nMiljkovićevo ostvarenje biće prikazano u okviru programa SFF-a Summer Screen koji prikazuje filmove bazirane na muzici, savremenoj umetnosti i pop kulturi.\nKako autor objašnjava, intimna priča o ukupnom životu umetnice "Povratak kući - Marina Abramović i njena deca" opisuje dileme koje su je okupirale tokom mladosti koju je provela u Beogradu, ljubavnim izborima i konačno posebnoj vrsti umetničke usamljenosti koja se gotovo uvek vezuje za pojam izvrsnosti.\n“Abramovićeva mi je dala da koristim mnogo sačuvanog materijala iz njene duge karijere, poput performansa ''Umetnik je prisutan'' I samo mi je rekla radi šta misliš da treba”, kazao je Miljković za "Variety".\nU filmu je snimljen i njen rad s mladim umetnicima koji su vežbali za reperformanse njenih radova.\n“Poznato je da je ona odulučila da nema decu zarad svoje umetnosti, ali gledajući kako ona radi sa mladim studentima, osetio sam jaku povezanost među njima. Oni su se ponašali kao da im je mama i to je bilo posebno iskustvo”, kazao je Miljković.\nFilm je realizovala firma Akcija produkcija (producentkinja Jovana Karaulić) u saradnji sa LLC Abramovic.\nDirektor fotografije je Andreja Leko, montaža Nikola Purić, a kompozitor i dizajner zvuka Petar Antonović.\nProjekat je podržan od strane Filmskog centra Srbije i Radio televizije Srbije.